qundao/data-zh-poetry huggingface dataset:
题梅
作者：李昌祺
朝代：明

吴山绕舍栽奇卉，几树凌寒绽繁蕊。同云黯黯天茫茫，朝来素萼添粉妆。缤纷六出乱飞舞，似与五出争妍芳。水边沙际失疏影，野外风前飘暗香。徐君想是罗浮客，惯貌花容染花色。酒酣兴适弗自珍，贵士幽人皆觅得。兹图所写尤精神，正开侧吐俱逼真。冰肌清瘦最耐冷，玉质轻盈不受尘。费侯吾知聊托意，展玩追怀旧游地。遥忆逋仙莫可招，虽逢驿使那堪寄。眼中画手多凡庸，八十之年老更工。岂必西湖船里看，闲斋坐对胜推篷。
题梅图
作者：李昌祺
朝代：明

补之华光本同调，王冕专门独臻妙。当时叔雅亦知名，瑰奇总让吴兴赵。吴兴兄弟宋王孙，玉雪为骨冰为魂。只将翰墨自游戏，持缣请者空纷纭。此图先辨是谁画，不写霜晨写寒夜。片月疑明又未明，残英欲谢何曾谢。仙郎风度真独雄，乾坤气象蟠心胸。花开不用雪中探，坐对琼姿幽兴浓。
题求志山房卷
作者：李昌祺
朝代：明

久忘轩盖身将老，高卧云林事总抛。酒熟只知留客醉，家贫惟喜借书抄。云迷高树猿窥果，叶坠空林鹤缉巢。试问白驹空谷里，几人黄发在衡茅。
题湖山佳趣卷
作者：李昌祺
朝代：明

宦游惬深好，乃在名胜区。山水自足适，况兹职文儒。横经有馀闲，逍遥出通衢。春服各已成，遂与童冠俱。徘徊恣言笑，登陟忘饥劬。晴鸢戾层空，弱藻翻文鱼。至理与景会，天机独吾娱。悠悠仰川上，眷眷怀舞雩。咏歌返黉舍，高兴谁能谕。
题爱日堂
作者：李昌祺
朝代：明

逝景如奔流，昼夜东向驰。岁月谅难尽，人生信有涯。所以孝子心，惄焉抱深悲。举头视慈颜，已觉非昔时。适见双鬓玄，于今成素丝。念之益增感，何由报恩私。晨兴启高堂，甘旨具在兹。奉觞祝亲寿，愿共春晖迟。以斯菽水欢，为彼衰莫怡。去日莫能挽，遐算或可期。庶几崦嵫照，不异扶桑曦。
题牡丹
作者：李昌祺
朝代：明

清平新调缓声歌，醉眼懵腾看锦窠。今日江南林下见，满头白发泪流多。海霞红吐散天香，艳态娇恣压众芳。岁岁殷勤分百朵，东风回首断人肠。玉盘盂带露华轻，别是风流一样清。可惜种花人已去，观图惆怅不胜情。平生同有爱花心，每到开时辄共吟。垂老凄凉空见画，人间何处觅知音。
题牡丹·其一
作者：李昌祺
朝代：明

清平新调缓声歌，醉眼懵腾看锦窠。今日江南林下见，满头白发泪流多。
题牡丹·其三
作者：李昌祺
朝代：明

玉盘盂带露华轻，别是风流一样清。可惜种花人已去，观图惆怅不胜情。
题牡丹·其二
作者：李昌祺
朝代：明

海霞红吐散天香，艳态娇恣压众芳。岁岁殷勤分百朵，东风回首断人肠。
题牡丹·其四
作者：李昌祺
朝代：明

平生同有爱花心，每到开时辄共吟。垂老凄凉空见画，人间何处觅知音。
题猗兰图
作者：李昌祺
朝代：明

莽平原兮丰茸，伤极目兮棘丛。棘丛兮匪菅则蓬，彼美君子兮玉雪其容。湘之水兮幽且雄，腾蛟螭兮舞虬龙。昼黯黯兮雨溟濛，渺音尘兮何由通。徒结郁兮寸衷，川迢遥兮路不穷。些招魂兮托予悲，揽芳菲以佩服兮聊饰夫厥躬。色之泛兮光风，芬之播兮谷中。微佳人兮我谁从，思重华兮莫逢，羌独怀古兮寄丝桐。
题王司直所藏米南宫画
作者：李昌祺
朝代：明

幽壑霁残雨，飞云昼濛濛。大江泻练遥，上与银汉通。村墟极平圹，岛屿迷西东。长林隐空舍，众籁吟天风。悬崖忽焉断，浩荡烟涛雄。夕岚落霞外，把钓何老翁。流水共情性，沙鸟知心胸。浩然沧浪歌，濯足清潭中。始知簪绂华，不与渔樵同。兴适随去留，身閒忘达穷。我生本放浪，中年抗尘容。观图思初服，脱屣期息躬。长揖凤鸾侣，永投鸥鹭踪。自此卸衔勒，郊原春草丰。
题王母图
作者：李昌祺
朝代：明

御风八骏归来后，世上徒传白云调。承华秘殿九光灯，茂陵五夜清斋候。紫气红光烂烛天，青鸟先将消息传。层霄顷刻阿环降，龙颜不及蛾眉鲜。初人自与时人异，长生之术非难致。金盘空食五枚桃，笑杀刘郎匪仙器。
题王生卷
作者：李昌祺
朝代：明

王生事众艺，厥艺非庸常。字格既超俗，医名将擅场。挥翰缙绅前，悬壶阛阓傍。时时拂华笺，流丽两三行。劲健束筋骨，端圆敛锋铓。砚池墨波翻，药阑杏阴凉。家藏总秘帖，囊贮皆奇方。勉力当师承，蜚英期颉颃。诚心见焚劵，清致归文房。八法右军最，诸科思邈良。笼鹅与伏虎，万古同垂芳。
题白海青图
作者：李昌祺
朝代：明

有鸟有鸟海东青，羽仪戍削心性灵。奋身晴滚半空雪，举翮秋摩层汉星。皇仁诞敷被冰壑，物类随应踰沧溟。九霄振翼逐流电，千里转瞬追奔霆。饥来那暇闯林薮，宿处正欲投岩扃。神恬意定色鲜洁，麾之不去亦不惊。初疑稍迫必翔翥，徐呼亟下尤安宁。野夫耕耨岂庸此，时将奉馈亲藩庭。王虽甚爱弗敢蓄，荐诸丹扆输忱诚。想当胚腪潜孕秀，氤氲翕聚川原精。阴升阳降亭毒运，铅旋汞转英华凝。山都护巢雾气滃，木怪守树风威停。琼丸迸裂皬然出，月光灏采同晶荧。银河晃瀁濯奇质，玉露厌浥溥脩翎。坚刚劲爪铁铦利，蒙茸浅毳霜轻盈。体排疏花墨痕淡，目灿悬镜金睛明。皂雕固当逊豪逸，苍隼孰与争凭陵。耻擒狐兔猎梁苑，荣厕鸾鹄朝神京。绒绦絷足锦鞲臂，韦笼冒首朱衣擎。三司寅送拥冠盖，百骑肃导扬旃旌。岳祇袪尘敛氛祲，渎鬼挽舫浮清泠。在途扰驯态闲暇，入觐竦惕心屏营。窥觇未许贵官睹，哺饲先得虞人矜。至尊含笑锡盼顾，词臣献颂歌祥祯。上稀游畋既罕用，尔纵猛鸷何由呈。惟叨豢养毕微命，更辱卷轴留遗形。老拳谩誇潏水鹘，真骨徒诧绵州鹰。作诗纪瑞拜且祝，天子万寿王千龄。
题石廉使所藏墨梅
作者：李昌祺
朝代：明

飞雪送臈尽，孤根得春先。如何一图里，见此双清妍。冰资玉质神仙格，谁运天机描貌得。冉冉寒香似可闻，疏疏冷蕊疑堪摘。封柯积干冻未消，五出六出皆琼瑶。傍开正吐总绝似，历岁经时浑不凋。何用巡檐索花笑，横幅高悬恣瞻眺。酷好原欣节操同，深藏颇惜临摹妙。道傍人暍困尘埃，画就终非疗渴材。别有真梅着佳实，明年调鼎待公来。
题祖来上人罗汉图
作者：李昌祺
朝代：明

佛法无外无中边，无起无灭无斜偏。阎浮众生泡影然，聚散倏忽非牢坚。业风播荡苦海掀，流转沉溺畴能援。大雄世尊兴悯怜，慈悲为棹波心船。拯拔群类出盖缠，伊谁奉命司化权。三六开士相蝉联，涅槃不入住大千。人人变幻神通全，导迷诱昧息妄缘。白云枯木空岩前，蒲团宴坐禅宗禅。金环杖锡树杪悬，有时罗斋入九渊。珠宫贝阙长周旋，摩竭迎送惟擎拳。有时松下谈真诠，猿听虎侍纷后先。袈裟半着袒右肩，有时赤脚临奔川。所乘之筏汀芦编，万顷径度轻翩翩。我曾梦访石桥仙，宾头卢与论三玄。若餐沆瀣饮醴泉，百花茶香亲手煎。钵盂水满腾蜿蜒，觉来一室空云烟。只今回首知几年，虚名羁绊世事牵。也知维摩疾未痊，螺山上人绝荤膻。持画请施罗汉篇，展图谛视峰峦巅。十八尊内见两贤，双瞳深碧绿发鬈。项光闪烁顶相圆，细民举首仰视天。再拜求救苏颠连，上人戒律确且蠲。根尘识想俱泯捐，早成正觉坐青莲。梵释围绕龙象筵，应真此时恭执鞭。我言岂异佛口宣，亘亿万劫长流传。
题秋塘鹡鸰图
作者：李昌祺
朝代：明

秋风淅沥秋塘净，菰米沈波荷折柄。翻藻鱼跳水气腥，采菱人散歌声定。莲茎袅袅缀枯房，上有雍渠立晚凉。翠盖裂残浑改色，红衣落尽尚馀香。图中颇得周诗义，未论工拙先观意。不写和鸣写急难，人间谁独无兄弟。嗟我龙钟命弗齐，今年同气委黄泥。白头徒重鸰原感，展卷他乡忍泪题。
题竹
作者：李昌祺
朝代：明

两竿萧洒墨淋漓，师法东淮顾定之。却忆紫薇堂后坐，翠阴摇曳午晴时。解箨新梢绿未全，一枝斜出更娟娟。钱塘太史春风笔，移得潇湘到几前。
题竹·其一
作者：李昌祺
朝代：明

两竿萧洒墨淋漓，师法东淮顾定之。却忆紫薇堂后坐，翠阴摇曳午晴时。
题竹·其二
作者：李昌祺
朝代：明

解箨新梢绿未全，一枝斜出更娟娟。钱塘太史春风笔，移得潇湘到几前。
题竹为精微陈徵士作
作者：李昌祺
朝代：明

郭侯写竹真有名，平生少写风烟晴。兴来只爱春雨态，毫端幻出如生成。一竿亭亭俨中立，两竿垂垂梢叶湿。月暗苍梧鬼魅愁，波惊渤澥蛟龙泣。精微斋里客来稀，坐对新图静掩扉。丁宁莫向青云挂，只恐随梭破壁飞。
题终慕堂
作者：李昌祺
朝代：明

旧隐金鳌下，榕蕉间橘林。他乡频引睇，先垄镇萦心。世泽溪流远，哀情海水深。楹间悬钜榜，一顾一沾襟。自怜成永感，那得再晨昏。挂壁遗容在，纫衣密线存。秋霜心易怆，春雨恨难论。一脉书香远，相传子又孙。燎黄褒典重，纯素此生孤。长抱穷天痛，仍怀永世图。禄丰亲不逮，泣尽眼将枯。子职知能勉，移忠仰圣谟。
题终慕堂·其一
作者：李昌祺
朝代：明

旧隐金鳌下，榕蕉间橘林。他乡频引睇，先垄镇萦心。世泽溪流远，哀情海水深。楹间悬钜榜，一顾一沾襟。
题终慕堂·其三
作者：李昌祺
朝代：明

燎黄褒典重，纯素此生孤。长抱穷天痛，仍怀永世图。禄丰亲不逮，泣尽眼将枯。子职知能勉，移忠仰圣谟。
题终慕堂·其二
作者：李昌祺
朝代：明

自怜成永感，那得再晨昏。挂壁遗容在，纫衣密线存。秋霜心易怆，春雨恨难论。一脉书香远，相传子又孙。
题翎毛画赠叶太守
作者：李昌祺
朝代：明

名郡太行北，水陆当要冲。舟车日旁午，来往无停踪。民贫困迎送，矧值岁罕丰。褴缕衣百结，藜藿恒弗充。前年太守来，遴选出圣衷。下车亟摩抚，昕夕劳其躬。还珠及渡虎，有待臻全功。我昔因入觐，道经淇水东。解鞍憩驿舍，桂树空庭中。有鸟鸣树间，其雌和其雄。物既适至性，人犹含苦悰。尚期尽生遂，和辑比鸟同。庶令盛明代，再见黄与龚。托画表深意，宁论描写工。
题老马图
作者：李昌祺
朝代：明

生来骨相本拳奇，无复腾骧似昔时。太仆怜才如见惜，只教闲放莫教骑。
题萧于京卷
作者：李昌祺
朝代：明

吾邦自昔产才英，画手如君艺更精。柱国少师题旧隐，经筵学士表新茔。优闲有兴诗兼酒，落魄无心利与名。犹记京华曾识面，白头回首故人情。
题董生卷
作者：李昌祺
朝代：明

董生行年过三八，早攻医术兼笔札。扁仓遗绪屡探寻，晋唐妙迹频摹拓。斗鸡走狗非尔宜，难经书法稍通知。挥毫切胍名并驰，抄方学帖少暇时。潜心积久镇临池，池波染墨玄凝脂。阶前未作铁门限，圃中惟种仙灵脾。近来小楷甚遒媚，一戈一画不容易。韵度微窥洛神踪，规模剩得兰亭意。杏林子弟谁如汝，四人请疗三人愈。持笺觅剂争造庭，真行丸散欣然与。巙学士、刘河间各专一技未是难，董生二者寔可取。字攻药效众推许，若教更下苦功夫，便足继韩公茂并詹孟举。
题西湖景画
作者：李昌祺
朝代：明

平生梦寐想西湖，老大才能阅画图。绕村幽径不堪步，横渡扁舟若可呼。天竺钟声出云里，雷峰塔影沉波底。花间缘绮苍童抱，柳下朱阑翠鬟倚。汀鹭联拳雪羽毛，渊鱼拨剌金鳞尾。游人竞泛总宜船，三三两两六桥边。细文轻绢新裁扇，浅色香罗初换绵。回桡别自寻佳处，直向菱荷尽头去。风蒲烟苇接连洲，露叶晴梢高下树。曾闻此地最繁华，试访钱家与宋家。故趾春深走麋鹿，古城秋暝啼鸱鸦。事殊时改空陈迹，射潮有箭留砂碛。坠井银缶许世传，渡江泥马知谁识。葛岭妖桃照眼红，苏堤芳草伤心碧。华堂永日玩丹青，逍遥绝似武林行。凭君莫说杭州景，惹起登临无限情。
题赵敬重游钱塘卷
作者：李昌祺
朝代：明

诏南有客三十强，壮心锐欲穷远方。辔按追风俊叱拨，舟乘破浪轻艅艎。绝伦帽顶猫睛嵌，异样绦环玛瑙装。资生有利随时逐，遇景无妨判醉偿。充盈货贝倾同侣，磊落情怀超众商。半生浙水久留恋，览胜探奇浑未倦。楮塘芝坞幽寻数，篁岭苏堤冶游遍。煮茶频汲白公泉，沉沙屡访钱王箭。香罗细葛良工裁，嫩藕鲜菱老翁献。恨无磨勒盗红绡，喜有芳华侍纨扇。段桥西畔总宜船，万倾湖波绿浸天。两岸高峰拥禅刹，四时妙乐沸歌弦。保叔塔存僧已去，秦皇缆朽石犹传。且向人间作财主，岂须世外为神仙。莫辜汗漫江湖好，千金买笑度流年。
题道士陈致静栖霞亭
作者：李昌祺
朝代：明

黄冠栖霞若栖木，朝与霞居暮霞宿。阒无几榻只依霞，千顷霞光炫人目。谓霞可栖仍可餐，讴吟咽嗽霞中间。霞东煌铓上初旭，洞照肺腑如霞丹。人疑尔真在霞上，尔托霞名聊自诳。或疑或诳霞不知，霞尔是非皆幻妄。嗟予久爱烟霞好，拟衣霞绡拾瑶草。还寻钟吕蹑飞霞，同饮霞浆后天老。
题道士黄宇中小景
作者：李昌祺
朝代：明

赤鲤洲前紫极宫，尽无桃树只青松。风光不似玄都观，也有游人到此中。满地凉阴满径苔，梨花开遍橘花开。山门竟日无云锁，挈榼携壶任客来。饮罢庭前树影移，城南城北路多岐。丁宁少长忙归去，莫待云深日暝时。竹树萧森白昼清，人间此是小蓬瀛。黄冠只说修行好，争奈浮生恋世情。天坛职箓本清高，戒行宁容失一毫。为谢门前相过客，若还要学恐徒劳。六根变幻苦萦缠，道长魔高自昔然。倘使飞升容易得，世间谁不是神仙。微雨行秋送嫩凉，蕊珠诵罢礼虚皇。？？一枕蒲团睡，便是长生不死乡。多少全真去坐圜，原来与已不相关。若非亲见张平叔，四百金丹也是閒。
题道士黄宇中小景·其一
作者：李昌祺
朝代：明

赤鲤洲前紫极宫，尽无桃树只青松。风光不似玄都观，也有游人到此中。
题道士黄宇中小景·其七
作者：李昌祺
朝代：明

微雨行秋送嫩凉，蕊珠诵罢礼虚皇。？？一枕蒲团睡，便是长生不死乡。
题道士黄宇中小景·其七
作者：李昌祺
朝代：明
体裁：七言绝句

微雨行秋送嫩凉，蕊珠诵罢礼虚皇。��一枕蒲团睡，便是长生不死乡。
题道士黄宇中小景·其三
作者：李昌祺
朝代：明

饮罢庭前树影移，城南城北路多岐。丁宁少长忙归去，莫待云深日暝时。
题道士黄宇中小景·其二
作者：李昌祺
朝代：明

满地凉阴满径苔，梨花开遍橘花开。山门竟日无云锁，挈榼携壶任客来。
题道士黄宇中小景·其五
作者：李昌祺
朝代：明

天坛职箓本清高，戒行宁容失一毫。为谢门前相过客，若还要学恐徒劳。
题道士黄宇中小景·其八
作者：李昌祺
朝代：明

多少全真去坐圜，原来与已不相关。若非亲见张平叔，四百金丹也是閒。
题道士黄宇中小景·其六
作者：李昌祺
朝代：明

六根变幻苦萦缠，道长魔高自昔然。倘使飞升容易得，世间谁不是神仙。
题道士黄宇中小景·其四
作者：李昌祺
朝代：明

竹树萧森白昼清，人间此是小蓬瀛。黄冠只说修行好，争奈浮生恋世情。
题陈道士处静轩
作者：李昌祺
朝代：明

素性便孤寂，无营昼掩关。卧闻清露坠，坐见白云还。鹤梦棋敲醒，蜗墙藓蚀残。仙瓢休挂树，风起厌喧烦。结宇汴城闉，开门见市人。轮蹄连旦暮，烟火杂军民。向闹寻閒处，随缘寄幻身。凡心如未泯，林壑亦埃尘。虚室原生白，寥寥一榻清。石坛云影度，金掌露光凝。叩齿宫神集，斋心道气澄。三尸能斩却，铅汞自然成。轩车从扰扰，窗户自幽幽。药径人踪绝，苔阶鹤迹留。平生双短屐，浮世一虚舟。即此堪栖隐，何须物外游。
题陈道士处静轩·其一
作者：李昌祺
朝代：明

素性便孤寂，无营昼掩关。卧闻清露坠，坐见白云还。鹤梦棋敲醒，蜗墙藓蚀残。仙瓢休挂树，风起厌喧烦。
题陈道士处静轩·其三
作者：李昌祺
朝代：明

虚室原生白，寥寥一榻清。石坛云影度，金掌露光凝。叩齿宫神集，斋心道气澄。三尸能斩却，铅汞自然成。
题陈道士处静轩·其二
作者：李昌祺
朝代：明

结宇汴城闉，开门见市人。轮蹄连旦暮，烟火杂军民。向闹寻閒处，随缘寄幻身。凡心如未泯，林壑亦埃尘。
题陈道士处静轩·其四
作者：李昌祺
朝代：明

轩车从扰扰，窗户自幽幽。药径人踪绝，苔阶鹤迹留。平生双短屐，浮世一虚舟。即此堪栖隐，何须物外游。
题雪梅倚竹图
作者：李昌祺
朝代：明

旬宣曾过罗浮洞，万里丛深驻吟鞚。冯夷剪水为飞霙，脩篁叶冷擎偏重。撒盐飘絮纷轻盈，六出五出俱鲜明。空中树上两争白，月下风前都赛清。乾坤一色纤尘绝，雪喜遇花花喜雪。险径虽平少客行，繁枝纵好无人折。冰姿绰约真自怜，高情只倚苍筤边。先开后落得春早，易积难晞因地偏。忆从移节临他壤，良夜几回劳梦想。世间奇绝在遐陬，广平去后知谁赏。老眼观图重叹嗟，旧游迢递隔天涯。琼葩绿萼应如昨，惟笑衰翁双鬓华。
题雪窗兰为济润上人
作者：李昌祺
朝代：明

雪窗前元住虎丘，清致彷佛支远流。解将翰墨作游戏，写成兰石人争求。露花风叶含生色，楚畹移来屏几侧。乍见频看若可纫，初开半吐疑堪摘。润师戒行如秋霜，蒲团趺坐十笏房。根尘识想已云泯，色香声味都宜忘。兹图谩尔时时对，外物岂能为已累。毕竟阎浮世界空，直须悟逗真三昧。寒灰心地槁木形，妄缘幻质难缠萦。无兰无石亦无画，此是菩提最上乘。
题静观堂卷
作者：李昌祺
朝代：明

嘿处在林居，沈冥遗世荣。大哉灵台妙，止水湛澄凝。括囊视群动，扰扰纷自营。细草沿虚砌，佳木荫前庭。虑空念乃息，欲净理益明。如何驱驰子，终日沽其名。清尊有醇醪，幽居无俗情。醉来澹忘言，养晦乐馀生。
题风柳喜鹊图赠人二首
作者：李昌祺
朝代：明

春光淡荡景迟迟，特地飞来噪柳枝。应是高门多喜事，殷勤先报主人知。宿雨朝来乍放晴，游丝袅处暖风轻。绿杨深院人初起，笑听喳喳第一声。
题风柳喜鹊图赠人二首·其一
作者：李昌祺
朝代：明

春光淡荡景迟迟，特地飞来噪柳枝。应是高门多喜事，殷勤先报主人知。
题风柳喜鹊图赠人二首·其二
作者：李昌祺
朝代：明

宿雨朝来乍放晴，游丝袅处暖风轻。绿杨深院人初起，笑听喳喳第一声。
题鸂？图为陈则裕赋
作者：李昌祺
朝代：明

绿筠低映桃花红，金沙滩暖波溶溶。一双鸂？好毛羽，相依相顾雌随雄。却怜鹦鹉与鸲鹆，锁闭樊笼伤局促。饮啄虽云豢养丰，何如自在林间宿。缡褷锦翼文采新，照影且在清溪滨。丁宁莫去春江上，江上鸳鸯妒杀人。
题鸂�图为陈则裕赋
作者：李昌祺
朝代：明
体裁：古风

绿筠低映桃花红，金沙滩暖波溶溶。一双鸂�好毛羽，相依相顾雌随雄。却怜鹦鹉与鸲鹆，锁闭樊笼伤局促。饮啄虽云豢养丰，何如自在林间宿。缡褷锦翼文采新，照影且在清溪滨。丁宁莫去春江上，江上鸳鸯妒杀人。
颜用正挽诗
作者：李昌祺
朝代：明

幽栖忘声利，抗志惟云泉。澄神以内照，白首甘草玄。既混钓耕侣，讵希冠盖贤。魄化名未泯，尘凝榻尚悬。服膺先民训，委顺安其天。诔文太史述，遗经门人传。息荫树绕屋，资生瓜在田。掩棺谅靡憾，况乃获归全。孔曾皆一辙，此理岂今然。
风流子·书舍卷题周参政南峰
作者：李昌祺
朝代：明

钱塘最胜处，龙井畔、此地是君家。有垂柳引莺，古松巢鹤，石栽蒲草，池种荷花。客来访、绿衣铺座席，红袖过汤茶。评史讲经，赋诗观帖，竹间棋局，窗下琵琶。况湖山清雅，僧房占、不尽水竹烟霞。赢得老辞画省，荣赐乌纱。便重寻旧隐，歌当细听，酒当满泛，休问其他。人道昔时书屋，今更光华。
首山乾明寺
作者：李昌祺
朝代：明

梵王楼殿首山阴，布地销残劫后金。香阁昼昏槐柏暗，衲衣秋冷薜萝深。浮云静似高僧意，流水清同长者心。佳境独怜难久驻，暂停征骑一登临。
驺虞歌命补作
作者：李昌祺
朝代：明

钧州有兽驯且仁，身如白虎性如麟。雪月英华为骨格，阴阳秀淑作精神。双瞳每讶常悬镜，四足何曾暂蹑尘。墨缕萦肤浓染黛，霜茸剪毳巧丝银。丝银镂璧相鲜丽，禀性慈良不搏噬。盼顾生草忍践伤，逢着生虫恒引避。熊貙屏息既钦服，獬犴闻风惭猛厉。山融川结自应殊，鬼护灵呵畴敢易。卫士窥觇敬启王，王言此物异寻常。命披尔雅深论讨，使阅周诗细考详。尔雅周诗同一义，名曰驺虞端的是。皇家恩泽久涵濡，海㝢休祯聿来至。来至爰从汴水隅，清斋晨迓即郊墟。蔼蔼芳花映冰质，瀼瀼繁露湿文躯。文躯寔匪蒐田得，纯忠纯孝能敷格。虽云地产壮亲藩，忱乃天教彰圣德。队仗戒严轩槛盛，军校舁随帐幕行。窈窕腰间披绣芾，玲珑颔下系珠缨。万斛楼船连夜发，千声笳鼓一时鸣。遥辞艮岳梁园境，远贡蓬莱建邺城。蓬莱咫尺五云间，王躬进献悦龙颜。侧身拜舞趍跄巧，垂首盘旋气象閒。垂首侧身仍侧耳，妥尾徐前复徐止。夕卧香茵禁苑中，朝濯甘泉御河里。得侍金阶兼玉墀，屡啖黄流并紫芝。廷臣稽颡尽称庆，儒官伏阙竞陈诗。赐出京城民快睹，老壮奔驰日旁午。拥道争看杂女男，填街队仗喧箫鼓。填街拥道共嗟称，穹祇荐此瑞朝廷。底须想象空摹影，幸遇升平真见形。共诧奇祥冠今昔，谁知宵旰存谦抑。所重年丰所宝贤，洛龟宛马诚何益。荡荡巍巍昌运开，熙熙皞皞似春台。永沐周南召南化，为歌为颂愧非才。
驺虞歌命补作
作者：李昌祺
朝代：明
体裁：古风

钧州有兽驯且仁，身如白虎性如麟。雪月英华为骨格，阴阳秀淑作精神。双瞳每讶常悬镜，四足何曾暂蹑尘。墨缕萦肤浓染黛，霜茸剪毳巧丝银。丝银镂璧相鲜丽，禀性慈良不搏噬。盼顾生草忍践伤，逢着生虫恒引避。熊貙屏息既钦服，獬犴闻风惭猛厉。山融川结自应殊，鬼护灵呵畴敢易。卫士窥觇敬启王，王言此物异寻常。命披尔雅深论讨，使阅周诗细考详。尔雅周诗同一义，名曰驺虞端的是。皇家恩泽久涵濡，海宇休祯聿来至。来至爰从汴水隅，清斋晨迓即郊墟。蔼蔼芳花映冰质，瀼瀼繁露湿文躯。文躯寔匪蒐田得，纯忠纯孝能敷格。虽云地产壮亲藩，忱乃天教彰圣德。队仗戒严轩槛盛，军校舁随帐幕行。窈窕腰间披绣芾，玲珑颔下系珠缨。万斛楼船连夜发，千声笳鼓一时鸣。遥辞艮岳梁园境，远贡蓬莱建邺城。蓬莱咫尺五云间，王躬进献悦龙颜。侧身拜舞趍跄巧，垂首盘旋气象閒。垂首侧身仍侧耳，妥尾徐前复徐止。夕卧香茵禁苑中，朝濯甘泉御河里。得侍金阶兼玉墀，屡啖黄流并紫芝。廷臣稽颡尽称庆，儒官伏阙竞陈诗。赐出京城民快睹，老壮奔驰日旁午。拥道争看杂女男，填街队仗喧箫鼓。填街拥道共嗟称，穹祇荐此瑞朝廷。底须想象空摹影，幸遇升平真见形。共诧奇祥冠今昔，谁知宵旰存谦抑。所重年丰所宝贤，洛龟宛马诚何益。荡荡巍巍昌运开，熙熙皞皞似春台。永沐周南召南化，为歌为颂愧非才。
驾幸朝天宫祭星之作
作者：李昌祺
朝代：明

上帝萧台卫百灵，储皇拂曙醮群星。清都秘箓开云篆，白昼神雷掷火铃。晓露未乾珠树湿，天风微动宝花零。叨恩久在南宫里，长从銮舆幸冶亭。
高道士所画山水
作者：李昌祺
朝代：明

伊谁丹青擅能事，画出群山与山似。树杪如闻雪瀑泉，林间疑有云门寺。杖藜桥上知何人，抱琴可望不可亲。高师指点笑相语，我昨图成殊逼真。
鹅鸭池
作者：李昌祺
朝代：明

水面残冰漾浅漪，临流驻马立多时。不因常侍成奇迹，千载谁知有此池。
鹊桥仙·自述
作者：李昌祺
朝代：明

儒冠相误，虚名相误，衰病又还相误。自怜身世总无成，乾枉了、青春虚度。书生曾做，京官曾做，方面也曾亲做。颠来倒去竟如何，只落得、一贫如故。
鹭渚轻鸥
作者：李昌祺
朝代：明

芳洲白鹭名，无数白鸥轻。暖戏桃花水，晴依柳絮萍。飞来兼早雁，散去避秋鹰。何处忘机客，时于此濯缨。
石磬
作者：李昌隆
朝代：明
体裁：古风

巨灵擘山见元玉，送落澄潭从潜伏。水荡沙磨不记年，万丈精光长上烛。一朝网罟出深渊，变化为金岂浪传。渔子欲分分不得，至今墨线尚依然。神物还真乃常性，形芳质重坚而莹。至宝无劳雕琢功，分明留作人閒磬。
石磬
作者：李昌隆
朝代：明
体裁：古风

康济有石坚如玉，曾在澬阳水底伏。江神呵护谁敢窥，夜半精灵光如烛。物之硗异叩无端，不有郡乘何有传。渔郎乍见作金取，俄顷化石亦徒然。形长五尺馀五寸，不假磨砻自光莹。晦而当显本待时，自昔何人用为磬。
题梁太宰雕桥庄
作者：李昌龄
朝代：明
体裁：五言律诗

剑履三朝望，烟霞一径开。丹华凌碧沼，玉树荫苍苔。地迥云生牖，林疏月漾杯。谢公蜡屐处，览胜几徘徊。
寄翠庭兄彰
作者：李明
朝代：明

一别经三载，悠悠夜梦牵。埙篪悲两地，鸿雁忆同翩。薄宦原堪羡，才疏只自怜。慈帏今健饭，莫赋北山篇。
阿那曲·舟中待友
作者：李明岳
朝代：明

几回闲夜停机杼，支枕蓬窗风许许。吹尽苹香不见人，绕塘寒月痈癗语。
会仙岩
作者：李明峦
朝代：明
体裁：七言律诗

不解仙流第几邦，洞门高敞碧云窗。无声梵乐神犹在，脱化天龙骨已降。风入竹林敲木铎，月来萝薜挂银缸。登临欲驭摩空鹤，假我何年翮一双。
九日风雨西湖泛舟同曹秋岳
作者：李明嶅
朝代：明
体裁：七言律诗

湖心急雨一天愁，无计登高独上楼。北海樽开谁泛宅，西溪客到傍轻鸥。乱山欲落新封叶，逆浪难翻老钓舟。却忆金台同对菊，几人能得故园秋。
古城
作者：李明嶅
朝代：明
体裁：五言律诗

平原将日落，立马问村夫。废堞随高下，苍烟间有无。不知谁氏国，犹说古人都。乔木垂秋色，悲啼独老乌。
登叙州溪山一览楼
作者：李春先
朝代：明
体裁：七言律诗

铁戟烟销戍垒残，危楼喜见峙江干。地经转战云常黑，天入悲歌雨易寒。不尽双溪流往恨，尚馀一塔耸遥观。郁姑仙去涪翁逝，今古茫茫独倚栏。
张巡庙联
作者：李春熙
朝代：明
体裁：联

孤忠百战江山血；一死千秋天地魂。
夏日登岱喜雨霁
作者：李春芳
朝代：明
体裁：七言律诗

披豁烦襟度碧空，忽逢青帝驾长虹。彩烟半捲虬湾雾，霁色全开龙峪风。今古壮怀夕照里，乾坤生意黍苗中。岱宗自是饶皇祐，时雨时旸总化功。
新甫拥翠
作者：李春萼
朝代：明
体裁：七言绝句

三峰盘郁白云深，月照离宫吊汉秦。仙迹渺茫无处觅，荒苔鲜绿几经春。
七月辞
作者：李昱
朝代：明
体裁：古风

南方赤帝骑龙尾，啾啾夜渡银河水。露湿火云飞不起，碧色凝天薄如纸。凤管参差裁短玉，别梦茕茕冷秋烛。金井阑西一叶风，吹尽湘妃鬓边绿。
三月辞
作者：李昱
朝代：明
体裁：古风

东园雨红花乱飞，绣帘半捲燕双归。并州剪刀快如水，茜萝新样裁春衣。十二巫山尽神女，屏风照见芳心苦。宫辞裁罢酒微醺，自向金笼教鹦鹉。
不寐
作者：李昱
朝代：明
体裁：五言律诗

臂痛愁难忍，更长睡不成。无由成蝶梦，有暇数鸡声。况值青阳逼，应多白发生。五湖心尚在，吟罢气峥嵘。
东坡风竹图
作者：李昱
朝代：明
体裁：七言绝句

戏拈鸡距紫毫芒，写就风梢数节长。从此玉堂云雾里，都将粉墨绘文章。
东白轩歌
作者：李昱
朝代：明
体裁：古风

郡侯轩子名东白，邀我题诗写胸臆。自言曾客京华东，惯识东方五更色。天上鸡人唱晓筹，青宫问寝当龙楼。午门万户启金钥，宵衣圣主思嘉猷。左右衣冠尽台辅，献纳论思出肝脯。螭头不动香烟高，虾须渐捲晨光吐。太学读书灯火深，承恩作簿花溪浔。九重尧舜尚忧惕，承流宣化当劳心。残月辉辉太白闪，鸡声三唱更五点。夜如何其夜向晨，面视东方色容俨。东方未白思明光，东方既白瞻扶桑。有时颠倒衣与裳，簿书期会亦琴堂。坡仙赤壁曾题赋，亦有当年东白句。枕籍舟中何足论，岂似君家所扁之小轩。
东轩歌四十八句为伯弘昆仲赋
作者：李昱
朝代：明
体裁：古风

酌君东轩酒，赠君东轩歌。君家之轩甚疏豁，分明结构依岩阿。上有魁山之峥嵘，下有堰水百折之流波。山盘水绕路不尽，地幽往往闻鸣珂。轩中有人冠峨峨，怡怡之集何委蛇。秋天鸿雁序偏肃，春日棣花阴更多。正当日出东方时，阳乌飞上扶桑柯。层轩面面皆阳和，六龙衔耀青天过。伯氏仲氏吹埙篪，叔也季也能同科。况君有母寿而康，两鬓不着秋霜皤。友于奉觞更上寿，绿酒微觉朱颜酡。临轩手把东皇衣，愿求龄永福且那。谷风东来射花柳，海月东出穿松萝。东里先生尝叩门，鸣玉曳组肩相摩。或工苦语似东野，或骋豪句如东坡。种瓜或作东门游，赏菊或向东篱哦。西山朝来恰对我，拄笏云气相嘘呵。村南村北亦有邻，或荷农笠被渔蓑。此轩实为东道主，剩有人物如星罗。嘤嘤黄鸟鸣高枝，娟娟白鹭浮盘涡。归鸦或栖雪后桧，游鱼或触风前荷。有童惯养尸乡鸡，有客共玩山阴鹅。草阁道人投东来，开轩延饮黑日閒婆娑。琅玕锦绣不足报，但寄诗笔悬长河。
东轩雪巾宴集分韵得无字
作者：李昱
朝代：明
体裁：五言律诗

不合三冬暖，长疑片雪无。清晨忽撩乱，薄暮转模糊。纵饮从诸友，愁吟只老夫。空林寒悄悄，贪看哺巢乌。
中秋同唐仲暹玩月二绝句
作者：李昱
朝代：明

故人乘兴夜相过，正为中秋月色多。绿酒倾来？着醉，要题诗句赠嫦娥。八月十五是中秋，月色娟娟似水流。却忆湖州船子唱，几人欢乐几人愁。
中秋同唐仲暹玩月二绝句·其一
作者：李昱
朝代：明

故人乘兴夜相过，正为中秋月色多。绿酒倾来？着醉，要题诗句赠嫦娥。
中秋同唐仲暹玩月二绝句·其一
作者：李昱
朝代：明
体裁：七言绝句

故人乘兴夜相过，正为中秋月色多。绿酒倾来�着醉，要题诗句赠嫦娥。
中秋同唐仲暹玩月二绝句·其二
作者：李昱
朝代：明
体裁：七言绝句

八月十五是中秋，月色娟娟似水流。却忆湖州船子唱，几人欢乐几人愁。
中秋玩月简橙川诸友
作者：李昱
朝代：明
体裁：七言律诗

海上风高八月天，分明吹出大银盘。光含宇宙无偏照，影纳山河却倒看。今夜正须倾凿落，几人能共倚阑干。嫦娥也念题诗苦，赐与长生白兔丹。
丹阳湖
作者：李昱
朝代：明
体裁：古风

泛舟丹阳湖，水鸟何缤纷。或飞或饮啄，倏忽千百群。千百亦不尽，蔼蔼如浮云。萧萧影自照，呖呖声相闻。嗟尔稻粱谋，来往多辛勤。渔郎集网罟，焉得防朝曛。
九日怀智上人
作者：李昱
朝代：明
体裁：五言律诗

九日今朝是，相期亦未能。簪花怜病客，把酒忆高僧。河雨舟难买，山云槛屡凭。裁诗坐草阁，极目尽渔罾。
九日思归
作者：李昱
朝代：明
体裁：五言律诗

九日景偏嘉，登高至日斜。杯倾新酿酒，篱发去年花。白发人占鹊，沧溟客泛槎。异乡还酩酊，行坐只思家。
九日无酒
作者：李昱
朝代：明
体裁：七言律诗

去年有酒尝酩酊，今年无酒空徘徊。白衣欺我久不至，黄花向人徒自开。枯肠何由出芒角，渴心从此生尘埃。青蚨三百且沽取，休负吾家鹦鹉杯。
九月辞
作者：李昱
朝代：明
体裁：古风

画阑十二凭西风，芙蓉照波霜影红。微寒夜侵紫半臂，宝帐流苏篆烟细。月明天上来羊车，千门竹叶生盐花。挑灯自看班姬传，甘作团团秋后扇。
九鹚图
作者：李昱
朝代：明
体裁：古风

何人水墨开毫素，白日晴窗起烟雾。强将醉眼窥微茫，乃见江南九秋鹭。两只长鸣一只飞，两只共啄菰米肥。其馀四只梦洲渚，黄芦白苇相因依。我家曾住苕洲上，绿蓑披雨听渔唱。西塞山边今有无，桃花流水应新涨。别来几载接林峦，身欲奋飞无羽翰。卷图高咏风汉汉，忆尔矶头青钓竿。
二乔观兵书歌
作者：李昱
朝代：明
体裁：古风

古来尤物多娇美，家国倾危始于此。绿珠楼前红粉空，马嵬坡下花钿委。何似乔公之二娃，发云不剃浓如鸦。倾城颜色何足羡，过人才慧真堪誇。深院无人春日好，不绣鸳鸯被情恼。临风并倚双头莲，手把兵书细论讨。大乔已作孙郎妃，小乔又作周郎妻。设机制胜妙无敌，谁谓颇牧生深闺。曹瞒提兵来赤壁，千里旌旗蔽云黑。水军百万将奈何，吴下衣冠俱失色。小娃衽席能运筹，飘飘杀气横清秋。纶巾羽扇风采发，伟哉公瑾来舒州。北军怕见南风起，烈火齐烧舳舻尾。孟德零丁匹马逃，樯橹灰飞付流水。滔滔巨浪高如天，敌人不敢来戈船。乾坤从此限南北，盘涡鸥鹭成安眠。妇人自古无专制，画师故写图中意。赵括徒能读父书，堂堂八尺能无愧。
二月辞
作者：李昱
朝代：明
体裁：古风

玉为鞍，龙为马，游阳春，锦城下。水晶盘中凤凰炙，蒲萄绿酒银壶泻。万卉千花舞绣衣，笑杀提篮采桑者。
五月辞
作者：李昱
朝代：明
体裁：古风

石榴花开红染裙，绿罗袖捲芭蕉纹。睡回金兽沉烟薰，玉笙吹下云中君。果压冰盘水晶碎，蔗浆似酒甜难醉。犹嫌命薄蜻蜓翅，不及桑鸠动成对。
五言古诗凡十四首
作者：李昱
朝代：明

李杜日已远，畴能振风雅。淫哇既纷靡，视古气益下。雷鸣喧瓦缶，遂谓黄钟哑。鱼目轻夜光，驽骀鄙宛马。独立天地间，长怀何由写。白雪非不弹，举俗和者寡。人生宇宙间，愚哲惰与勤。年华不可再，努力思超群。大禹寸阴竞，陶侃惜其分。不见东流波，昼夜方沄沄。吾徒但饱食，与俗同缤纷。既无良平智，又乏贾邓勋。立言著当代，庶以期斯文。穆王瑶池宴，八骏争先之。渠黄既电迈，騄耳亦风驰。举觞劝王母，回鞭自西陲。造父策其勋，声价传当时。顾谓驽骀辈，道坦尔其来。日暮路且遥，倒行方逆施。凤凰被五采，自顾何葳蕤。朝饮醴泉水，暮宿梧桐枝。虞廷舞箫韶，周时或鸣岐。和声感至治，千秋一来仪。孔圣实继作，盛德元匪衰。徉狂者谁氏，乃独歌已而。荥河不爱宝，龙马负图出。人文兆鸿濛，列点昭星日。皇览契玄造，俯仰已致密。五行妙生成，八卦定凶吉。大哉周孔圣，以道相继述。虽云六十四，万汇始画一。夏后承四载，胼胝事洪流。龟文自天锡，大法列九畴。皇极居其中，锡福为民休。商辛既不极，姬政日以脩。慇勤访箕子，彝伦为咨诹。至哉君子心，传道非臣周。吾观诗三百，岂徒正而葩。其言本情性，反覆成咏嗟。二南乃其端，列国多淫哇。洋洋雅与颂，制作功尤嘉。善者固敦厚，恶者亦纷拿。圣人示我要，蔽以思无邪。姬辙既已东，王纲日陵替。蛮夷遂猾夏，诸侯亦专制。虽称葵丘盛，区区假仁义。大哉春秋笔，斧钺严可畏。是非予夺间，立法垂万世。孰云吾道穷，经成感麟至。揖逊称唐虞，征诛尚汤武。煌煌帝王德，简册传千古。云胡巢与由，万乘弃如土。采薇首阳巅，夷齐独何苦。周衰逮彊秦，并吞猛于虎。驱民赴兵戈，白首填草莽。江都游未返，豺虎方斗萦。堂堂龙凤姿，举义扬旗旌。擒充戳建德，铣举不日平。功高即帝位，贞观蜚英声。惜乎晋阳谋，兼受突厥盟。婚风既相踵，敌马来纵横。子云不晓事，老厌居执戟。法言仿论语，太玄拟周易。美新无乃佞，意谓伸蠖尺。投阁身致危，于道竟何益。何如渊明翁，敝屣弃彭泽。浩歌归去来，南山耸秋碧。白水奋炎祚，赤符应天休。云台二十四，烜赫皆封侯。富春有故人，物色来羊裘。翩然不受爵，独钓沧江流。元功布衣妇，所进多嘉猷。伊谁秉史笔，类与隐者侔。三国既鼎峙，髦俊纷如林。恭惟诸葛公，出处实所钦。结庐南阳卧，抱膝梁父吟。管乐虽自许，伊吕非难任。君看三顾馀，驱驰劳寸心。拳拳出师表，读之涕盈襟。牝鸡司晨祸，变乱五十秋。向非张公能，唐室几为周。斩本须斩根，绝水当绝流。惜哉不及此，三思乃见优。事机一以失，养患成奸谋。崎岖道路远，竟死谁之尤。
五言古诗凡十四首·其一
作者：李昱
朝代：明
体裁：古风

李杜日已远，畴能振风雅。淫哇既纷靡，视古气益下。雷鸣喧瓦缶，遂谓黄钟哑。鱼目轻夜光，驽骀鄙宛马。独立天地间，长怀何由写。白雪非不弹，举俗和者寡。
五言古诗凡十四首·其七
作者：李昱
朝代：明
体裁：古风

吾观诗三百，岂徒正而葩。其言本情性，反覆成咏嗟。二南乃其端，列国多淫哇。洋洋雅与颂，制作功尤嘉。善者固敦厚，恶者亦纷拿。圣人示我要，蔽以思无邪。
五言古诗凡十四首·其三
作者：李昱
朝代：明
体裁：古风

穆王瑶池宴，八骏争先之。渠黄既电迈，騄耳亦风驰。举觞劝王母，回鞭自西陲。造父策其勋，声价传当时。顾谓驽骀辈，道坦尔其来。日暮路且遥，倒行方逆施。
五言古诗凡十四首·其九
作者：李昱
朝代：明
体裁：古风

揖逊称唐虞，征诛尚汤武。煌煌帝王德，简册传千古。云胡巢与由，万乘弃如土。采薇首阳巅，夷齐独何苦。周衰逮彊秦，并吞猛于虎。驱民赴兵戈，白首填草莽。
五言古诗凡十四首·其二
作者：李昱
朝代：明
体裁：古风

人生宇宙间，愚哲惰与勤。年华不可再，努力思超群。大禹寸阴竞，陶侃惜其分。不见东流波，昼夜方沄沄。吾徒但饱食，与俗同缤纷。既无良平智，又乏贾邓勋。立言著当代，庶以期斯文。
五言古诗凡十四首·其五
作者：李昱
朝代：明
体裁：古风

荥河不爱宝，龙马负图出。人文兆鸿濛，列点昭星日。皇览契玄造，俯仰已致密。五行妙生成，八卦定凶吉。大哉周孔圣，以道相继述。虽云六十四，万汇始画一。
五言古诗凡十四首·其八
作者：李昱
朝代：明
体裁：古风

姬辙既已东，王纲日陵替。蛮夷遂猾夏，诸侯亦专制。虽称葵丘盛，区区假仁义。大哉春秋笔，斧钺严可畏。是非予夺间，立法垂万世。孰云吾道穷，经成感麟至。
五言古诗凡十四首·其六
作者：李昱
朝代：明
体裁：古风

夏后承四载，胼胝事洪流。龟文自天锡，大法列九畴。皇极居其中，锡福为民休。商辛既不极，姬政日以脩。慇勤访箕子，彝伦为咨诹。至哉君子心，传道非臣周。
五言古诗凡十四首·其十
作者：李昱
朝代：明
体裁：古风

江都游未返，豺虎方斗萦。堂堂龙凤姿，举义扬旗旌。擒充戳建德，铣举不日平。功高即帝位，贞观蜚英声。惜乎晋阳谋，兼受突厥盟。婚风既相踵，敌马来纵横。
五言古诗凡十四首·其十一
作者：李昱
朝代：明
体裁：古风

子云不晓事，老厌居执戟。法言仿论语，太玄拟周易。美新无乃佞，意谓伸蠖尺。投阁身致危，于道竟何益。何如渊明翁，敝屣弃彭泽。浩歌归去来，南山耸秋碧。
五言古诗凡十四首·其十三
作者：李昱
朝代：明
体裁：古风

三国既鼎峙，髦俊纷如林。恭惟诸葛公，出处实所钦。结庐南阳卧，抱膝梁父吟。管乐虽自许，伊吕非难任。君看三顾馀，驱驰劳寸心。拳拳出师表，读之涕盈襟。
五言古诗凡十四首·其十二
作者：李昱
朝代：明
体裁：古风

白水奋炎祚，赤符应天休。云台二十四，烜赫皆封侯。富春有故人，物色来羊裘。翩然不受爵，独钓沧江流。元功布衣妇，所进多嘉猷。伊谁秉史笔，类与隐者侔。
五言古诗凡十四首·其十四
作者：李昱
朝代：明
体裁：古风

牝鸡司晨祸，变乱五十秋。向非张公能，唐室几为周。斩本须斩根，绝水当绝流。惜哉不及此，三思乃见优。事机一以失，养患成奸谋。崎岖道路远，竟死谁之尤。
五言古诗凡十四首·其四
作者：李昱
朝代：明
体裁：古风

凤凰被五采，自顾何葳蕤。朝饮醴泉水，暮宿梧桐枝。虞廷舞箫韶，周时或鸣岐。和声感至治，千秋一来仪。孔圣实继作，盛德元匪衰。徉狂者谁氏，乃独歌已而。
京城寄题陈世恭卧云图
作者：李昱
朝代：明
体裁：七言绝句

好山多处翠成群，中有幽人卧白云。只隔红尘一千里，几回清夜独思君。
今日无酒
作者：李昱
朝代：明
体裁：四言诗

今日无酒，何以写心。儿迎我言，囊有馀金。愿言沽之，展席长林。壶觞既行，其乐骎骎。颓然既醉，载歌载吟。掇彼黄花，弦我素琴。陶潜既远，孰为知音。忽忽岁月，茫茫古今。乾坤蘧庐，江海蹄涔。知道者希，劳劳匪任。木鸢竹鹊，般翟机深。忘忧之子，实予所钦。
借张伯雨韵题杨廉夫隐居
作者：李昱
朝代：明
体裁：七言律诗

饮马桥南水亭好，寻常把酒对沧波。青青岸竹当檐长，白白江云落槛多。东野有时曾射鸭，右军无日不观鹅。遂令黄篾楼中客，来和先生铁笛歌。
偶成
作者：李昱
朝代：明
体裁：七言绝句

独木桥头芳草齐，野人缚屋正临溪。日长课罢浑无事，自向花檐扫燕泥。
八咏楼与知府权纬联句
作者：李昱
朝代：明

危楼潇爽近星辰，此日？文送目频。白发偏催能赋客，青山几阅倚阑人。四郊雨足云归晚，万里天回月出新。今古才名真不忝，后来谁复继清尘。胡家兄弟出名门，朝夕留宾礼意敦。特为老夫称寿酒，敢忘沉醉坐华轩。春前著蕊梅犹浅，腊底飞花雪正繁。石鼎煮茶过夜半，少陵诗法正烦论。石室初从浑沌分，呀然一窍气氤氲。山僧惯住鼋鼍窟，野老能穿虎豹群。行怪帽檐常碍藓，坐惊衣袖忽生云。几时更借禅床卧，六月松声绝顶闻。相逢曾记帝王州，又向华溪接宴游。陶令虽辞彭泽去，寇君终为颍川留。雨鸠鸣绿桑连野，晴雉翻青麦满丘。早晚治平推第一，玺书推上凤池头。贱子不出动经月，出门四郊多好春。微风野桃红作阵，连雨溪水绿成鳞。杨雄为文最奇古，李白得句徒清新。只欠桥西叶徵士，酤酒一洗胸中尘。近年耆旧晨星似，况复林泉事考槃。白首能来欣倒屣，青云不去耻弹冠。日长公馆棠阴静，春莫山城雨气寒。更有同行邵文学，可辞樽酒罄交欢。岁莫俄惊十日冻，天风吹雪满江南。穷阴积数花应六，丰岁标祥白已三。出土麦苗还自秀，傍岩梅蕊为谁含。此时安得池徵士，茗椀新诗夜剧谈。一上篮舆便有诗，诗怀如与素秋期。好山到眼时时换，流水于人步步随。衣古任从村犬吠，心闲惟有野鸥知。翛然独立乾坤外，白雪寥寥和者谁。
八咏楼与知府权纬联句 其七 对雪怀池文仲
作者：李昱
朝代：明

岁莫俄惊十日冻，天风吹雪满江南。穷阴积数花应六，丰岁标祥白已三。出土麦苗还自秀，傍岩梅蕊为谁含。此时安得池徵士，茗椀新诗夜剧谈。
八咏楼与知府权纬联句 其七 对雪怀池文仲
作者：李昱
朝代：明
体裁：七言律诗

岁莫俄惊十日冻，天风吹雪满江南。穷阴积数花应六，丰岁标祥白已三。出土麦苗还自秀，傍岩梅蕊为谁含。此时安得池徵士，茗碗新诗夜剧谈。
八咏楼与知府权纬联句 其三 游石室寺
作者：李昱
朝代：明
体裁：七言律诗

石室初从浑沌分，呀然一窍气氤氲。山僧惯住鼋鼍窟，野老能穿虎豹群。行怪帽檐常碍藓，坐惊衣袖忽生云。几时更借禅床卧，六月松声绝顶闻。
八咏楼与知府权纬联句 其二 寿日宴胡伯弘昆仲家
作者：李昱
朝代：明
体裁：七言律诗

胡家兄弟出名门，朝夕留宾礼意敦。特为老夫称寿酒，敢忘沉醉坐华轩。春前著蕊梅犹浅，腊底飞花雪正繁。石鼎煮茶过夜半，少陵诗法正烦论。
八咏楼与知府权纬联句 其五 游山之乐自杨文开下凡一十五人叶茂德不与作诗以诘之
作者：李昱
朝代：明
体裁：七言律诗

贱子不出动经月，出门四郊多好春。微风野桃红作阵，连雨溪水绿成鳞。杨雄为文最奇古，李白得句徒清新。只欠桥西叶徵士，酤酒一洗胸中尘。
八咏楼与知府权纬联句 其八 秋日道中
作者：李昱
朝代：明
体裁：七言律诗

一上篮舆便有诗，诗怀如与素秋期。好山到眼时时换，流水于人步步随。衣古任从村犬吠，心闲惟有野鸥知。翛然独立乾坤外，白雪寥寥和者谁。
八咏楼与知府权纬联句 其六 宋明府席上赠胡仲申隐居并卲原性
作者：李昱
朝代：明
体裁：七言律诗

近年耆旧晨星似，况复林泉事考槃。白首能来欣倒屣，青云不去耻弹冠。日长公馆棠阴静，春莫山城雨气寒。更有同行邵文学，可辞樽酒罄交欢。
八咏楼与知府权纬联句 其四 贺吴弘道再令永康
作者：李昱
朝代：明
体裁：七言律诗

相逢曾记帝王州，又向华溪接宴游。陶令虽辞彭泽去，寇君终为颍川留。雨鸠鸣绿桑连野，晴雉翻青麦满丘。早晚治平推第一，玺书推上凤池头。
八咏楼与知府权纬联句·其一
作者：李昱
朝代：明

危楼潇爽近星辰，此日？文送目频。白发偏催能赋客，青山几阅倚阑人。四郊雨足云归晚，万里天回月出新。今古才名真不忝，后来谁复继清尘。
八咏楼与知府权纬联句·其一
作者：李昱
朝代：明
体裁：七言律诗

危楼潇爽近星辰，此日�文送目频。白发偏催能赋客，青山几阅倚阑人。四郊雨足云归晚，万里天回月出新。今古才名真不忝，后来谁复继清尘。
八月二十五夜陈世恭邀赏桂花
作者：李昱
朝代：明
体裁：五言律诗

中秋过十日，丹桂始堪誇。浸酒尝花味，张灯代月华。旧游人顿少，迟赏兴尤嘉。谑笑从狂客，清歌欠小娃。
八月辞
作者：李昱
朝代：明
体裁：古风

鲤鱼吹长风，曲池芙蓉老。白天坠凉露，湿萤满衰草。兰房灯烬青，独宿知秋早。碧波弄明月，自惜颜色好。起按鸳鸯弦，酸声搅怀抱。
六月辞
作者：李昱
朝代：明

银塘花发红云满，南风吹香遍宫馆。舞衣上绣双鸳鸯，绿珠小娘捧冰椀。簟纹细织湘波寒，碧纱如烟作帐宽。水晶帘垂体生栗，不识人间有三伏。
六月辞
作者：李昱
朝代：明
体裁：古风

银塘花发红云满，南风吹香遍宫馆。舞衣上绣双鸳鸯，绿珠小娘捧冰碗。簟纹细织湘波寒，碧纱如烟作帐宽。水晶帘垂体生栗，不识人间有三伏。
农家谣
作者：李昱
朝代：明
体裁：古风

高田低田禾尽熟，农家农家生意足。腰镰在手如割鲜，玉粒如山塞茅屋。亲戚邻舍欢乐同，酒酣社鼓歌老翁。阿孙将米换鱼肉，老妪髻插山花红。时和乃由天子圣，元丰之歌敢同盛。嗟嗟鼠窃沧海边，胡不卖刀买犊来归田。
冬夜
作者：李昱
朝代：明
体裁：古风

冬夜恰似夏日长，懊恼无睡难禁当。走寻梅花作诗伴，放取明月照室床。
冬夜与池文仲联句
作者：李昱
朝代：明

别怀固云遽，会面安可数。幸兹东来暌，际此险尽剥。阳枝硕果抽，火井寒烟薄。玄云郁峥嵘，清湍凝瀺灂。跳鳞集罟喣，归鸟争巢啄。窗梅拶冰茧，檐筜激风箹。缩蛰歌女喑，覆氄飞奴鷇。彤辉敛鸟翅，白杓起龙角。晷短昼当惜，更长宵可乐。棂风挟飕飗，篝灯闪微邈。门䦱蟾逗光，笔驶兔腾握。馀酣漱苦荈，晚飧饫香谷。舒盘梨榧具，下箸肴蔬驳。薪嘘红麒麟，衣聚彩鸑鷟。焌焌铜扣温，潋潋瓷罂浊。再酌再酕醄，一咏一超卓。？松发寒立，熻赩颜丹渥。胸吞九云梦，气高几衡岳。吟波恩淼溔，行径踪荦确。诸险刮鬼窟，搜奇捉妖朴。曹刘颠且僵，阴何仆而踔。敲戛故铿铿，洗刷增翯翯。忆昨赴徵书，同年抱经学。星言戒迢递，雨卧惭龌龊。忽尔展京游，居然拟朝擢。才堪百鍊金，价重三献璞。予甘返牛衣，我忝居虎幄。出处调既殊，别离手频搦。归山叹孤陋，阻壤怀磨琢。赐还主恩重，叙旧交情悫。促席话款款，举家欣嗃嗃。鸡黍盟不渝，凫羹礼尤朴。今知昔乃非，动违静方觉。罗缕极道妙，纵横踰猎较。意行欢已填，句偶巧非斲。连衾愿迟曙，分袂成孤懪。耳空警嘹呖，心迥来咿喔。肩舆兀残梦，手杖横短擉。良晤闯前期，尘襟藉深濯。重来觅筠泉，又见更蓂朔。
冬夜与池文仲联句
作者：李昱
朝代：明
体裁：古风

别怀固云遽，会面安可数。幸兹东来暌，际此险尽剥。阳枝硕果抽，火井寒烟薄。玄云郁峥嵘，清湍凝瀺灂。跳鳞集罟喣，归鸟争巢啄。窗梅拶冰茧，檐筜激风箹。缩蛰歌女喑，覆氄飞奴鷇。彤辉敛鸟翅，白杓起龙角。晷短昼当惜，更长宵可乐。棂风挟飕飗，篝灯闪微邈。门䦱蟾逗光，笔驶兔腾握。馀酣漱苦荈，晚飧饫香谷。舒盘梨榧具，下箸肴蔬驳。薪嘘红麒麟，衣聚彩鸑鷟。焌焌铜扣温，潋潋瓷罂浊。再酌再酕醄，一咏一超卓。�松发寒立，熻赩颜丹渥。胸吞九云梦，气高几衡岳。吟波恩淼溔，行径踪荦确。诸险刮鬼窟，搜奇捉妖朴。曹刘颠且僵，阴何仆而踔。敲戛故铿铿，洗刷增翯翯。忆昨赴徵书，同年抱经学。星言戒迢递，雨卧惭龌龊。忽尔展京游，居然拟朝擢。才堪百鍊金，价重三献璞。予甘返牛衣，我忝居虎幄。出处调既殊，别离手频搦。归山叹孤陋，阻壤怀磨琢。赐还主恩重，叙旧交情悫。促席话款款，举家欣嗃嗃。鸡黍盟不渝，凫羹礼尤朴。今知昔乃非，动违静方觉。罗缕极道妙，纵横踰猎较。意行欢已填，句偶巧非斲。连衾愿迟曙，分袂成孤懪。耳空警嘹呖，心迥来咿喔。肩舆兀残梦，手杖横短擉。良晤闯前期，尘襟藉深濯。重来觅筠泉，又见更蓂朔。
冬日
作者：李昱
朝代：明
体裁：古风

冬日苦短不可说，况乃朔风吹倒人。邻童折屐走相报，江上无数梅条新。
冬至
作者：李昱
朝代：明
体裁：五言律诗

客里逢长至，山中习短吟。阴阳争昼夜，日月继升沉。人共梅花老，春随竹叶深。缘知沉醉后，翻动故乡心。
冬行得边字
作者：李昱
朝代：明
体裁：五言律诗

冬行虽寂寞，诗句总堪传。红树行人外，青山去鸟边。醉防归路险，老觉杖藜便。牧竖休相讶，衣冠本晋贤。
冰山行
作者：李昱
朝代：明
体裁：古风

玄冥之域穷阴乡，冰山屹立遥相望。盘根下令厚地裂，上令旭日无精光。雕琼镂玉千万状，阴机煜煜孰敢当。冰蚕五色不补衮，冰柱百尺撑明堂。大峰小峰亦旁出，争挟气势相轩昂。公然列镇冲要地，或为推裂乌台纲。东方苍龙爪欲堕，南方赤鸟口尽僵。北方乌龟寒缩颈，于菟敛尾蹲西方。独操巨柄凛难触，众人仰视心彷徨。白水真人凝不流，桂薪粒玉吁可伤。九州封豕食人肉，旌旗遍野尘沙黄。金城汤池尽瓦砾，往往白骨堆秋霜。新魂旧鬼相间哭，哭声落日连穹苍。赤者为狐黑者乌，北风其凉雨雪雱。凤凰高飞避矰缴，梧桐不复生朝阳。天威凭凭上帝怒，赫日回照天中央。冰山倾刻付流水，百丑显露那能藏。乃知真龙合变化，捲舒雷电功微茫。崔嵬巀嶭今安在，徒逞凶恶干天常。昆崙自高太华峻，齐天作镇垂无疆。君不见万岁山前春色里，红云紫雾朝东皇。
冷泉亭观猿
作者：李昱
朝代：明
体裁：七言绝句

灵隐寺外冷泉亭，萝风吹日昼冥冥。猿啼一声松子落，无数白云生翠屏。
出郊
作者：李昱
朝代：明
体裁：五言律诗

风雨闭门久，出郊晴可怜。人行深树里，犬吠落花前。白屋通樵径，青山压钓船。分明在图画，许可废诗篇。
出门
作者：李昱
朝代：明
体裁：五言律诗

出门经过处，将身入画图。浪花吹石碎，松树挂藤枯。遇胜凭诗荅，乘危信杖扶。酒醪何处有，不吝十千沽。
初夏书怀一绝
作者：李昱
朝代：明
体裁：七言绝句

柴门无事昼长关，四月书声绿树间。借问当年谁似我，除非盘谷与匡山。
别俞光大
作者：李昱
朝代：明
体裁：七言律诗

常怀秉烛赋新篇，忽复开樽就别筵。奔走为谁频道路，栖迟无分共林泉。黄肥梅子千滩雨，红烂桃花五月天。此际思君远相过，葛衣萧瑟晚风前。
别胡伯弘仲源叔敬季祥诸昆仲
作者：李昱
朝代：明
体裁：七言律诗

斗魁山下树参天，文定流风几代传。兄弟四人皆好客，乡闾诸老总称贤。花溪雪霁春摇荡，翠岘云深路接连。金石交情有如此，临分焉敢废诗篇。
北上行送周士约
作者：李昱
朝代：明
体裁：古风

停君铁如意，饮我金叵罗。我有北上行，起舞为君歌。念此北上乐，君行莫蹉跎。披云登太行，敲冰渡黄河。黄河连天与天碧，织女大笑投银梭。红云暖光开玉阙，流星煌煌夹明月。箫韶之音下紫清，太液恩波流不竭。去年前席召贾生，今年上书荐襧衡。鹏抟虎变不可测，布衣谈笑为公卿。吾道昌丈夫，北游须帝乡。红颜才子青云郎，文光照曜宫锦裳。紫骝马肥金鞍光，莲花匣出三尺霜。黄金台高天中央，紫琳作佩声锵锵。圣主恩深跨陶唐，好贤不数燕昭王。北上行，君莫忘。
十一月辞
作者：李昱
朝代：明
体裁：古风

别馆瑶云曙光冷，飞霜落尽宫槐影。何人吹动玉参差，春透香帏梦初醒。龟甲屏风围象床，吴绫越罗堆满箱。拈针欲绣双鸳鸯，又恐新愁随线长。
十一月辞
作者：李昱
朝代：明
体裁：古风

别馆瑶云曙光冷，飞霜落尽宫槐影。何人吹动玉参差，春透香帏梦初醒。甲屏风围象床，吴绫越罗堆满箱。拈针欲绣双鸳鸯，又恐新愁随线长。
十二月辞
作者：李昱
朝代：明
体裁：古风

并刀碎剪银潢水，散作飞花半空里。清晨贫女方拾薪，寒裂肌肤愁欲死。翠衾宿酒人未醒，蔗浆调雪消馀酲。却呼小玉开琼户，石阑干畔装盐虎。
十月农家
作者：李昱
朝代：明
体裁：五言律诗

山坞孤村路，农家十月天。把茅遮旧屋，烧土作新田。瓶有储留粟，官无横索钱。举家虽不饱，随分过今年。
十月辞
作者：李昱
朝代：明
体裁：古风

美人坐处生阳春，芙蓉牡丹联绣裀。沉香火暖然乌银，暖光吼出红麒麟。胆瓶满贮波寒绿，小插疏梅半梢玉。莲叶漏沉犹未眠，翠被薰烟惹兰馥。
十月郊行
作者：李昱
朝代：明
体裁：五言律诗

连日小斋闭，出门幽兴多。青山云外断，红叶树头过。丛筱群飞雀，晴漪并浴鹅。吟馀真自得，诗法到阴何。
双丽图
作者：李昱
朝代：明
体裁：七言绝句

玉阑围着看花王，银烛烧来照海棠。如向美人图上论，不知若个是专房。
双竹图
作者：李昱
朝代：明
体裁：七言绝句

湘江秋影水云宽，笔底移来只两竿。若挂高堂无六月，洒衣苍雪不胜寒。
发双溪
作者：李昱
朝代：明
体裁：古风

峨峨金华城，行李何淹留。闰十月初吉，始能具扁舟。辉辉晴旭升，莽莽寒烟收。篙师戒晨发，浩啸当中流。握手谢送者，此行实夷犹。昔为山林居，今作江海游。抚心愧麋鹿，放迹同凫鸥。丈夫既许国，生理焉得谋。功成才拂衣，庶以追前脩。
发鹿城
作者：李昱
朝代：明
体裁：五言律诗

江上潮初落，好风吹客船。孤城辞白鹿，小县入青田。山气晴疑雨，滩声断复连。沙鸥休笑我，诗思正相牵。
古意一首送辕
作者：李昱
朝代：明
体裁：古风

渥洼有良马，倜傥飞龙如。遗种落人间，观者立踟蹰。被以黄金鞍，络以明月珠。虽非急难才，人谓汗血驹。勉餐云中草，养尔八尺躯。勿随驽骀后，騄駬思并驱。长楸试天步，真能服盐车。孙阳傥尔逢，拭目超云衢。
古风三首
作者：李昱
朝代：明

秦坑灰未寒，纷纷逐其鹿。胡为隆准公，高大更疾足。信越为干橹，良平乃心腹。诛嬴既灭项，浩歌大风曲。鸟尽良弓藏，兔死走狗戮。伟哉赤松游，所志非辟谷。陈编抚遗事，尚忧鸱夷翁。摧吴破强敌，霸粤成奇功。功成宜受赏，辉赫凌烟虹。乌喙不可共，翩然驾孤篷。三江水茫茫，流誉诚无穷。云胡载尤物，竟与巫臣同。自从永元来，阉监专天威。桓灵遂其恶，炎祚日已微。三君就奸刃，八俊幽阛扉。泰蟠仅保身，历历皆危机。贤哲既云亡，邦国将焉依。瞻乌止谁屋，识者涕泪挥。
古风三首·其一
作者：李昱
朝代：明
体裁：古风

秦坑灰未寒，纷纷逐其鹿。胡为隆准公，高大更疾足。信越为干橹，良平乃心腹。诛嬴既灭项，浩歌大风曲。鸟尽良弓藏，兔死走狗戮。伟哉赤松游，所志非辟谷。
古风三首·其三
作者：李昱
朝代：明
体裁：古风

自从永元来，阉监专天威。桓灵遂其恶，炎祚日已微。三君就奸刃，八俊幽阛扉。泰蟠仅保身，历历皆危机。贤哲既云亡，邦国将焉依。瞻乌止谁屋，识者涕泪挥。
古风三首·其二
作者：李昱
朝代：明
体裁：古风

陈编抚遗事，尚忧鸱夷翁。摧吴破强敌，霸粤成奇功。功成宜受赏，辉赫凌烟虹。乌喙不可共，翩然驾孤篷。三江水茫茫，流誉诚无穷。云胡载尤物，竟与巫臣同。
叶懋德过访次韵
作者：李昱
朝代：明
体裁：七言律诗

故人相别动经岁，今日一见心颜开。五更诗梦忽生草，四月雨声初入梅。正须把袂论出处，底用弹铗歌归来。花溪水满鱼可钓，坐对青山衔酒杯。
吕思纯见访有诗用答其意
作者：李昱
朝代：明
体裁：七言律诗

梅雨三日溪水深，一舸来访见幽心。洗杯行酒月在地，开户读书风满林。子才可陈贾谊策，我醉但鼓陶潜琴。空山茅屋少供给，持此以报双南金。
吴将军歌赠迈善乡
作者：李昱
朝代：明
体裁：古风

吴将军，天下雄，目如朗星气如虹。平生读书不怕死，惟有秋霜烈日皎皎是孤忠。曾攀丹桂枝，飞上银蟾宫。紫皇赐以白兔药，令将军起民彫瘵苏愚蒙。去秋蝮蛇从西来，渡我浙水东。磨牙白参差，吮人肌血豺虎同。将军跃马如游龙，笑持三尺莫邪锋。刳蛇之腹馘蛇首，魂魄散乱随秋风。又闻栝苍山，千叠万叠青芙蓉。山深狐兔作人立，火云猎猎旌旗红。将军手撚铁丝箭，腰挂麟胶弓。竟从荒茅野草入，一洗妖媚无留踪。民无居，将军墉，民无田，将军农。秋田满眼春芃芃，卖刀买犊期年丰。夜来挝鼓声笼铜，乃是将军奏凯归越中。越中民，喜且雍，走白叟，歌黄童。牵羊载酒遮道迎，迎我诗书礼乐之元戎。有母有母垂霜蓬，升堂百拜欢动容。有儿为国立大功，忠孝一心天感通。乌台卓立高崇崇，荐章如云达九重。九重日月光重瞳，玺书蚤晚来徵庸。噫吁嚱吴将军，安得如公数十辈，落落棋布严提封。
和李五峰著作题竹隐轩诗
作者：李昱
朝代：明
体裁：七言律诗

隐君只在溪南住，手种琅玕几十年。玉版每同宾友吃，锦棚真比子孙贤。取箫吹月天如海，近槛眠秋屋似船。更爱满林凉露下，研朱时点马蹄篇。
和章仲弘梅花灯诗
作者：李昱
朝代：明
体裁：七言律诗

玉奴檠烛座添春，索笑题诗觉有神。冰树生花何太喜，银槎犯斗宛如真。香涵和靖祠前月，光射罗浮梦里人。谁羡繁华五侯宅，金莲开遍软红尘。
咏史十二首 其一 始皇
作者：李昱
朝代：明
体裁：七言律诗

六国雄吞似建瓴，皂斿从此任严刑。南巡禹穴功虽刻，东度蓬莱术不灵。持璧先知祖龙死，载车难掩鲍鱼腥。骊山草木同衰朽，万古依然自六经。
咏史十二首 其七 陈平
作者：李昱
朝代：明
体裁：七言律诗

冠玉平生擅美姿，已于分肉见施为。声名此日齐三杰，筹策当年用六奇。周勃固知才不逮，王陵仍有节难移。试看诸吕封王后，汉鼎端如一线危。
咏史十二首 其三 项伯
作者：李昱
朝代：明
体裁：七言律诗

驰车霸上语张良，舞剑鸿门却项庄。交友恩深虽可报，君臣义重忍相忘。楚歌自此闻垓下，汉爵徒能得射阳。若识五文龙虎气，丁公遭戮独堪伤。
咏史十二首 其九 陆贾
作者：李昱
朝代：明
体裁：七言律诗

奉使南夷谁得隽，陆生雄辩口如澜。直将冠带回椎结，更倚诗书化溺冠。好畤归来初解橐，太中推荐未酬官。须知诛吕安刘计，正在深交将相欢。
咏史十二首 其二 陈涉
作者：李昱
朝代：明
体裁：七言律诗

瓮牖绳枢一陇夫，棘矜谈笑奋雄图。始从闾左追秦鹿，更向祠中托楚狐。日者既来徒党集，夥颐才剪腹心孤。回看三尺风云会，曾有朱防等辈无。
咏史十二首 其五 萧何
作者：李昱
朝代：明
体裁：七言律诗

刀笔区区起沛丰，经纶事业尽关中。抚民为有三章法，转饷能先百战功。汉祖难忘上林苑，韩侯谁使未央宫。可怜一代兴王略，只与当时主吏同。
咏史十二首 其八 郦食其
作者：李昱
朝代：明
体裁：七言律诗

皓首犹誇八尺躯，入门长揖岂豪粗。时人不识监门吏，英主偏知好酒徒。东下齐城从染镬，西开汉国未分符。虽于青史惭前箸，曾是区区一竖儒。
咏史十二首 其八 郦食其
作者：李昱
朝代：明

皓首犹誇八尺躯，入门长揖岂豪粗。时人不识监门吏，英主偏知好酒徒。东下齐城从染镬，西开汉国未分符。虽於青史惭前箸，曾是区区一竖儒。
咏史十二首 其六 张良
作者：李昱
朝代：明
体裁：七言律诗

博浪沙中亦浪谋，圯桥一变运机筹。岂因汉帝扶炎祚，正为韩王报世仇。储嗣真凭紫芝曲，神仙假托赤松游。熟知名就身还辱，故尔封侯只愿留。
咏史十二首 其十 叔孙通
作者：李昱
朝代：明
体裁：七言律诗

太常近侍龙头日，博士初离虎口时。尚改短衣从楚制，能逃古礼杂秦仪。两生不往谁为鄙，三代相因岂在为。赖有忠言争易嗣，汗青传载似期期。
咏史十二首 其十一 季布
作者：李昱
朝代：明
体裁：七言律诗

忆自髡钳载柳车，鲁朱犹得解纷哗。平生任侠何须数，不死图功正足誇。楚日将军犹为主，汉廷御史必忘家。千秋虽重黄金诺，老守河东谩尔嗟。
咏史十二首 其十二 苏武
作者：李昱
朝代：明
体裁：七言律诗

忆昔看羊海上居，雪寒犹是齧毡馀。匈奴但识羝无乳，汉使能令雁有书。属国不嫌恩太少，中郎若屈义全疏。愿将手内清风节，贼子奸臣一示渠。
咏史十二首 其四 项羽
作者：李昱
朝代：明
体裁：七言律诗

过人才气更重瞳，惯与神骓立战功。三户亡秦知气数，诸侯朝楚属英雄。孤忠亚父头空白，扶义怀王血尚红。俛仰君臣多愧色，岂唯无面见江东。
咏史十二首·始皇
作者：李昱
朝代：明

六国雄吞似建瓴，皂斿从此任严刑。南巡禹穴功虽刻，东度蓬莱术不灵。持璧先知祖龙死，载车难掩鲍鱼腥。骊山草木同衰朽，万古依然自六经。瓮牖绳枢一陇夫，棘矜谈笑奋雄图。始从闾左追秦鹿，更向祠中托楚狐。日者既来徒党集，夥颐才剪腹心孤。回看三尺风云会，曾有朱防等辈无。驰车霸上语张良，舞剑鸿门却项庄。交友恩深虽可报，君臣义重忍相忘。楚歌自此闻垓下，汉爵徒能得射阳。若识五文龙虎气，丁公遭戮独堪伤。过人才气更重瞳，惯与神骓立战功。三户亡秦知气数，诸侯朝楚属英雄。孤忠亚父头空白，扶义怀王血尚红。俛仰君臣多愧色，岂唯无面见江东。刀笔区区起沛丰，经纶事业尽关中。抚民为有三章法，转饷能先百战功。汉祖难忘上林苑，韩侯谁使未央宫。可怜一代兴王略，只与当时主吏同。博浪沙中亦浪谋，圯桥一变运机筹。岂因汉帝扶炎祚，正为韩王报世仇。储嗣真凭紫芝曲，神仙假托赤松游。熟知名就身还辱，故尔封侯只愿留。冠玉平生擅美姿，已于分肉见施为。声名此日齐三杰，筹策当年用六奇。周勃固知才不逮，王陵仍有节难移。试看诸吕封王后，汉鼎端如一线危。皓首犹誇八尺躯，入门长揖岂豪粗。时人不识监门吏，英主偏知好酒徒。东下齐城从染镬，西开汉国未分符。虽於青史惭前箸，曾是区区一竖儒。奉使南夷谁得隽，陆生雄辩口如澜。直将冠带回椎结，更倚诗书化溺冠。好畤归来初解橐，太中推荐未酬官。须知诛吕安刘计，正在深交将相欢。太常近侍龙头日，博士初离虎口时。尚改短衣从楚制，能逃古礼杂秦仪。两生不往谁为鄙，三代相因岂在为。赖有忠言争易嗣，汗青传载似期期。忆自髡钳载柳车，鲁朱犹得解纷哗。平生任侠何须数，不死图功正足誇。楚日将军犹为主，汉廷御史必忘家。千秋虽重黄金诺，老守河东谩尔嗟。忆昔看羊海上居，雪寒犹是齧毡馀。匈奴但识羝无乳，汉使能令雁有书。属国不嫌恩太少，中郎若屈义全疏。愿将手内清风节，贼子奸臣一示渠。
咏菊二首
作者：李昱
朝代：明

君家盆内菊花栽，三本偏能二色开。白玉仙童迎我笑，紫衣卿相为谁来。休嫌风景当迟暮，正倚文章逼上台。如此秋光莫辜负，倚阑欢赏且衔杯。念子爱宾如爱菊，慇勤相赏坐无时。已知紫白能专美，更遣红黄为出奇。毕卓将螯须左手，陶潜把酒只东篱。秋风满地皆萧艾，老眼看花且赋诗。
咏菊二首·其一
作者：李昱
朝代：明
体裁：七言律诗

君家盆内菊花栽，三本偏能二色开。白玉仙童迎我笑，紫衣卿相为谁来。休嫌风景当迟暮，正倚文章逼上台。如此秋光莫辜负，倚阑欢赏且衔杯。
咏菊二首·其二
作者：李昱
朝代：明
体裁：七言律诗

念子爱宾如爱菊，慇勤相赏坐无时。已知紫白能专美，更遣红黄为出奇。毕卓将螯须左手，陶潜把酒只东篱。秋风满地皆萧艾，老眼看花且赋诗。
哀钱塘
作者：李昱
朝代：明
体裁：七言律诗

妖兵七月犯钱塘，百万吾民总可伤。白璧黄金随虎豹，青娥红颊伴豺狼。交游半是泉台客，城郭今为瓦砾场。休向吴山高处望，满前骸骨白如霜。
唐仲暹送鱼
作者：李昱
朝代：明
体裁：七言绝句

唐生寄我双鱼美，老婢挥刀割晓霜。迟子不来秋夜永，坐看秋月引杯长。
喜钱塘归附因思先陇
作者：李昱
朝代：明
体裁：七言律诗

边城昨夜羽书飞，传道临安亦已归。鱼鳖不惊随土纳，貔貅无敌见天威。吴山东向晴云起，浙水西流落日微。欲扫松楸归未得，诗成喜极泪沾衣。
喜雨
作者：李昱
朝代：明
体裁：五言律诗

云气流天阔，雷威积雨深。未秋何飒飒，入夜转沉沉。多稼苍生命，丰年逆旅心。道逢农父说，如落万黄金。
喜雨歌
作者：李昱
朝代：明

酌尔清酒，扬吾浩歌。对此好雨，不乐云何。九州连日愁羲和，六龙之驾成蹉跎。群鸟捩翅如金鹅，哑哑飞啄扶桑柯。口喷红光沸银河，尾梢黄壤焦青禾。嗷嗷赤子汗流血，欲上诉青天柰此九关虎豹高嵯峨。高嵯峨，杳难诉，无辜吁天上帝怒。上帝怒，腾天威，诛旱魃，鞭云师，长风飘飘载云旗。云为车，风为马，官曹列如麻，纷纷自天下。玄衣使者面如赭，手把天瓢为倾泻。神功倏忽起混茫，遍泽地络周天纲。丰隆砰？击天鼓，灵妃翕歘开电光。吹沙走石惊飒飒，翻江倒海声浪浪。恍如雪湍飞流喷吕梁，又如瀑布倒挂庐山五老之峰旁。跳珠溅玉犹未歇，高堂六月生秋凉。心摇目断何所见。但见千顷万顷青青秧。白云生，歌未已，酒酣拂袖为谁起。上朝紫皇虚无里，披肝沥胆叩丹陛。昔闻羿射九日死，大禹杀湍湮洪水。重瞳乘龙竟不还，使我怅望凋朱颜。愿天开聪明鉴予诚，三十六帝流恩荣。天上迢迢白玉京，玉兔捣药使民生。生泰阶六符，如砥之平。甘露零，朱草生，圣人出，黄河清。五日一风十日雨，千秋万岁垂鸿名。
喜雨歌
作者：李昱
朝代：明
体裁：古风

酌尔清酒，扬吾浩歌。对此好雨，不乐云何。九州连日愁羲和，六龙之驾成蹉跎。群鸟捩翅如金鹅，哑哑飞啄扶桑柯。口喷红光沸银河，尾梢黄壤焦青禾。嗷嗷赤子汗流血，欲上诉青天柰此九关虎豹高嵯峨。高嵯峨，杳难诉，无辜吁天上帝怒。上帝怒，腾天威，诛旱魃，鞭云师，长风飘飘载云旗。云为车，风为马，官曹列如麻，纷纷自天下。玄衣使者面如赭，手把天瓢为倾泻。神功倏忽起混茫，遍泽地络周天纲。丰隆砰�击天鼓，灵妃翕歘开电光。吹沙走石惊飒飒，翻江倒海声浪浪。恍如雪湍飞流喷吕梁，又如瀑布倒挂庐山五老之峰旁。跳珠溅玉犹未歇，高堂六月生秋凉。心摇目断何所见。但见千顷万顷青青秧。白云生，歌未已，酒酣拂袖为谁起。上朝紫皇虚无里，披肝沥胆叩丹陛。昔闻羿射九日死，大禹杀湍湮洪水。重瞳乘龙竟不还，使我怅望凋朱颜。愿天开聪明鉴予诚，三十六帝流恩荣。天上迢迢白玉京，玉兔捣药使民生。生泰阶六符，如砥之平。甘露零，朱草生，圣人出，黄河清。五日一风十日雨，千秋万岁垂鸿名。
喜雨行
作者：李昱
朝代：明
体裁：古风

五日不雨中禾焦，十日不雨晚禾死。农夫田父心烦劳，桔槔搰搰徒为尔。俄然云起从西北，一片飞来头上黑。六丁雷斧开天关，不尽天瓢泻甘泽。沛如万顷之银潢，疾如江汉流汤汤。怒如龙物腾变化，飒如白帝行秋光。在坑满坑谷满谷，此雨何殊雨珠玉。瓯窭汗耶无复分，但见芄芄稻花熟。东家老翁赊酒劝，西家女儿卖钗钏。青黄未接浑未忧，屈指丰年眼中见。我歌不独如元丰，我歌直与康衢同。此身愿作饭牛翁，耕田凿井尧无功，呜呼耕田凿井尧无功。
喜雨行
作者：李昱
朝代：明
体裁：古风

六月骄阳逞炎热，日日南风赤如血。东田西田水绝流，土膏尽作龟兆裂。今晨白帝行新秋，乾坤早觉阴云稠。翻江到海龙用壮，雨声不断寒飕飕。瓯窭洼邪尽生意，顷者萎黄复苍翠。野老迎神拜且呼，农夫赊酒欢还醉。草阁道人无寸田，也复起舞歌丰年。年丰但愿饱吃饭，底用枯肠五千卷。
嘉禾
作者：李昱
朝代：明
体裁：古风

晨发嘉禾城，晴日舒我颜。水深野岸阔，驿古秋花斑。回头指点中，已过三塔湾。少年所游地，头白今始还。沙鸥喜我还，来往清波间。愿为忘机翁，与尔俱投间。
嘲雪次胡叔敬韵
作者：李昱
朝代：明
体裁：五言律诗

一冬无雪落，正月始花飞。未足成和气，唯能作冷威。飘飘欺雨重，淅淅弄风微。村舍多贫馁，阳春未解围。
嘲鸠三五七言
作者：李昱
朝代：明
体裁：词

双鹁鸠，毛斑斑。阴雨逐妇去，晴天呼妇还。嗟哉尔妇良不易，爱憎只在须臾间。
四月辞
作者：李昱
朝代：明
体裁：古风

花落长门草青处，十二阑干扑飞絮。象床玉手印腮红，隔梦一声啼绿树。笑将金弹打流莺，谁遣芳菲被春误。凤钗不整双鬟雾，爽风新扇题纨素。
墨梅
作者：李昱
朝代：明
体裁：古风

乌不涅而黔，鹄不浴而白。其类虽有殊，各以见真色。画师亦何心，变幻随世惑。展图对梅花，为尔心恻恻。
墨菊
作者：李昱
朝代：明
体裁：七言绝句

山僧能剪砚池冰，墨色模糊巧作棱。自是东篱栽不得，却将秋影上溪藤。
处女吟
作者：李昱
朝代：明
体裁：古风

深闺有处女，盈盈好颜色。施朱太赤粉太白，画工如山貌不得。年逾三十不嫁人，蹇修塞门守愈真。清晨去来山上柏，愿以苦节终吾身。东风吹绿阶前草，蝴蝶双飞一何早。长门白日苦花多，人生只似花开好。东家小姑嫁大官，锦靴笑坐黄金鞍。一朝失宠如敝屣，镜中孤影愁离鸾。西邻小妹嫁豪贾，聘与黄金贱如土。失身乃在江海间，梦魂长怨风波苦。何似深闺处女吟，许身真比双南金。寄声小妹小姑道，嫁人容易红颜老。
夏夜
作者：李昱
朝代：明
体裁：五言律诗

凉宵常苦短，独客况无眠。风物虽殊壤，星河却共天。银槎浑不到，玉宇尚依然。细数离乡日，蹉跎又六年。
夜回三界
作者：李昱
朝代：明
体裁：七言律诗

官事匆匆敢计程，微躯辛苦为苍生。雨寒转觉篮舆重，月黑全凭火炬明。路转松林多虎迹，夜投茅屋少鸡声。五更又过清风岭，不费推敲句已成。
夜坐
作者：李昱
朝代：明
体裁：五言律诗

亦知今夕好，无地著尘埃。人在月下坐，风从树里来。对巢栖鸟定，照影去萤回。更道襄阳叟，清诗解品裁。
夜归
作者：李昱
朝代：明
体裁：五言律诗

野翁争席罢，归路又昏黄。步绕阴崖险，衣飘积水凉。高枝才宿鸟，衰草更鸣螀。因忆陶元亮，田园兴不忘。
夜望
作者：李昱
朝代：明
体裁：七言律诗

阶除萤火乱纵横，独立虚无见紫清。北斗三更昏夜色，南风五月变秋声。思归不但如王粲，恸哭真应似贾生。天上银河千尺水，几时能洗永休兵。
夜雨
作者：李昱
朝代：明
体裁：五言律诗

睡美不闻骤，梦回方觉寒。因惊五月到，只作九秋看。田野新茅屋，江湖旧钓竿。幽怀谁与共，剪烛坐更阑。
姑苏城
作者：李昱
朝代：明
体裁：古风

迢迢姑苏城，其势高百雉。古来馀霸习，英雄迭兴废。一夫起鹾役，遂擅西南利。经国无远图，俄为巨明制。忆昨鏖战初，矢石飞雨至。杀声相交加，白骨泥沙弃。敌楼今尚在，往事流水逝。我舟一经过，恍偬如隔世。俯仰二十载，风物不可记。头黑今已白，感慨夜无寐。
子陵钓鱼图为胡伯奇题
作者：李昱
朝代：明
体裁：古风

光武龙飞膺赤伏，台上功臣三十六。先生底事披羊裘，翛然独钓铜江曲。嘉谟启沃当龙潜，已令汉火回炎炎。三公之弃如敝屣，一丝引得贪夫廉。但知文叔同衾卧，不知客星侵帝座。先生之风千载那能忘，云山苍苍江水长。
孝节堂歌
作者：李昱
朝代：明
体裁：古风

绣川朱家孝节堂，经营乃在双峰旁。堂上种萱红且芳，堂前种竹琅玕长。有妇有妇清且扬，升堂何以娱姑嫜。晨昏定省礼数将，采蘋南涧供蒸尝。一从览镜伤孤凰，凄其无复施红妆。罗帏独处四十霜，年逾八十双曈方。屡嗔人扶筋力强，鸠形拄杖莓苔荒。诸孤再拜谢阿娘，提孩保养恩难忘。当年称寿绮席张，玉杯满捧丹霞浆。蟠桃花开浓露瀼，斑衣五彩春风香。乃知作善天降祥，期颐之算那可量。男读诗书女蚕桑，眼看玉立孙成行。伊昔比屋封虞唐，人生孝节俱寻常。后来风靡颓三纲，遂令有国旌其孀。清德里中松柏苍，行人过者拱不翔，涤笔为裁云锦章。
学圃斋杂咏五首
作者：李昱
朝代：明

淅淅风生砌，沄沄水满塘。藕根穿土阔，茭叶过人长。野竹编篱细，山泉灌圃浑。碧瓜方布子，紫芋更添孙。朽壤虫遍蚀，枯藜蚁倒行。姜生黄菌蠢，茄熟紫膨脝。枉渚雨晴后，幔坡风暖初。雁头收芡实，鱼子剥棕榈。对客蒸壶烂，呼童剪韭频。何如郑公俭，不让庾郎贫。
学圃斋杂咏五首·其一
作者：李昱
朝代：明
体裁：五言绝句

淅淅风生砌，沄沄水满塘。藕根穿土阔，茭叶过人长。
学圃斋杂咏五首·其三
作者：李昱
朝代：明
体裁：五言绝句

朽壤虫遍蚀，枯藜蚁倒行。姜生黄菌蠢，茄熟紫膨脝。
学圃斋杂咏五首·其二
作者：李昱
朝代：明
体裁：五言绝句

野竹编篱细，山泉灌圃浑。碧瓜方布子，紫芋更添孙。
学圃斋杂咏五首·其五
作者：李昱
朝代：明
体裁：五言绝句

对客蒸壶烂，呼童剪韭频。何如郑公俭，不让庾郎贫。
学圃斋杂咏五首·其四
作者：李昱
朝代：明
体裁：五言绝句

枉渚雨晴后，幔坡风暖初。雁头收芡实，鱼子剥棕榈。
守岁
作者：李昱
朝代：明

岁事虽云尽，吾生自有涯。送穷车缚柳，报喜烛生花。京国当年客，山林著处家。诗成犹不寐，？醉酌流霞。
守岁
作者：李昱
朝代：明
体裁：五言律诗

岁事虽云尽，吾生自有涯。送穷车缚柳，报喜烛生花。京国当年客，山林著处家。诗成犹不寐，�醉酌流霞。
守岁有感而作
作者：李昱
朝代：明
体裁：七言绝句

家人草草具杯盘，爆竹声中笑语欢。衣上忽看慈母线，泪痕如雨落更阑。
宣州城外泊
作者：李昱
朝代：明
体裁：五言律诗

宣州城外泊，古树已栖鸦。客路三千里，人烟八九家。炉煨霜后栗，瓶煮雨前茶。深夜延清话，惟频剪烛花。
宴蒋仲行水轩
作者：李昱
朝代：明
体裁：七言律诗

层轩正在岘山东，竟日看山与画同。杨柳尚含春意绿，蔷薇更倚夕阳红。影挥豪客金尊月，香引佳人翠袖风。景物留连足欢赏，此生只合醉乡中。
宴许晋仲清晖亭
作者：李昱
朝代：明
体裁：五言律诗

为客开幽径，临流坐小亭。水云浮槛白，野竹过檐青。胜绝诗难赋，凉多酒易醒。清晖安足拟，堪草太玄经。
宵行效阴何体
作者：李昱
朝代：明
体裁：古风

缆舟才晚憩，驱车复宵征。脩途带残梦，晓色动微明。拭目近山色，倾耳远鸡声。雨过石犹润，岸穷桥始横。属兹清秋候，迫此羁旅程。孤怀虽自慰，迢递难为情。
宿山庵
作者：李昱
朝代：明
体裁：七言律诗

初夏日长夜渐短，客子颇爱青莲庵。明月皎皎鹤在树，凉风萧萧龙起潭。小簟琅玕破幽梦，深杯琥珀凝馀酣。关河千里暗芳草，与尔一曲歌江南。
宿新安驿
作者：李昱
朝代：明
体裁：五言律诗

一宿新安驿，迢迢夜未央。有怀投赤县，无梦及沧浪。土榻连苔色，风帘带月光。清晨闻钟鼓，民俗祀汪王。
宿桐湾埠
作者：李昱
朝代：明
体裁：古风

蚤岁游江湖，倏匆逾半百。偶遂花溪隐，山水环我宅。教儿业诗书，课仆勤稼穑。投閒未三载，又作远行客。系舟桐湾埠，衣袂带晚色。风吹野烧红，月照滩水白。舟中二三友，相对诉胸臆。夜长不能眠，拥被情默默。
宿田家
作者：李昱
朝代：明
体裁：五言律诗

薄暮投何处，田家白板扉。鸡栖留客久，犬吠见人稀。破壁风威劲，颓檐月色微。夜深灯火亮，犹织木棉机。
寄吕浩川池文仲兼柬田德远
作者：李昱
朝代：明
体裁：七言律诗

桃花溪上行杯处，想见烟霞绕旧踪。一醉便成经岁别，百年能得几回逢。新霜老树青红间，落日寒山紫翠重。好约城西田掾吏，杖藜相过兴从容。
寄太平诸友
作者：李昱
朝代：明
体裁：古风

昨日东风吹雨过，正值山斋罢书课。无官可守真自得，有酒不饮谁能那。此时况当春夏交，绿静园林安敢唾。出泥已誇篱笋嫩，入馔颇忆溪鱼大。花间紫骝来几疋，叶底黄鹂鸣两个。桃君诸公多俊才，远来相就同赓和。能文何如扬执戟，剧谈每羡陈惊座。水心风流今尚在，正献家声远犹播。伯仁之孙本奇士，亦有诗僧兼种糯。野人拟作韦曲游，诸公复忍东山卧。谁谓更深雨复作，到晓打窗惊梦破。宁愁乌帽颠风吹，尚恐蜡屐春泥涴。拈毫惆怅题我诗，天晴更为斯丈贺。
寄杨从事
作者：李昱
朝代：明
体裁：七言律诗

屋近青山云满坳，树翻红叶鸟争巢。不贪杖屦频开径，正想旌麾出远郊。浊酒赊来同友吃，新诗改罢唤儿抄。缘知日暮空吟望，自向亭中作解嘲。
寄胡伯弘
作者：李昱
朝代：明
体裁：五言律诗

造物还同戏，为人不愿才。如何麟趾厚，翻受鼠牙灾。萱草春犹茂，荆花晚正开。时清无滞狱，行李好归来。
寄苍岩太守
作者：李昱
朝代：明
体裁：七言律诗

问讯湘江贤太守，别来为况近何如。梅花月底裁唐律，柿叶霜前草晋书。客至但令尊有酒，官清谁问食无鱼。汉庭相业须黄霸，早晚纶音下玉除。
寄虞伯生学士
作者：李昱
朝代：明
体裁：七言律诗

金殿承恩谒翠华，玉堂染翰草黄麻。夔龙礼乐于今盛，班马文章未独誇。旧买石田依破屋，新栽涧竹绕晴沙。曲江花树应无数，草似青门五色瓜。
寄题高进贤道水竹居
作者：李昱
朝代：明
体裁：七言律诗

白波高拟石阑齐，翠竹斜连草屋低。六月清风鲤鱼起，一春好雨鹧鸪啼。有时门外无来辙，此老林中独杖藜。我有满怀淇澳兴，几时亲到与君题。
对雪
作者：李昱
朝代：明
体裁：五言律诗

冬半才飞雪，纷纷近酒尊。窗明疑白昼，衣冷觉黄昏。有兴须乘棹，无求只闭门。幽居转潇洒，诗思满江村。
小画
作者：李昱
朝代：明
体裁：五言绝句

雨林含清风，群峰翠如洗。野猿啼一声，白云在秋水。
山寺
作者：李昱
朝代：明
体裁：五言律诗

碧水流千转，青山绕百层。过桥随小仆，入寺遇高僧。石洞深连树，茅檐倒挂藤。何时借禅榻，清夜看传灯。
山水画扇
作者：李昱
朝代：明
体裁：七言绝句

溪上寒云落日虚，青山绕屋树扶疏。抱琴高士纷纷出，从此林泉少隐居。
山行
作者：李昱
朝代：明
体裁：五言律诗

山路得秋晴，篮舆重亦轻。野花留客艳，沙鸟去人鸣。岩脉交重险，滩流合细声。若于诗句内，红树最关情。
岁暮怀徐德裕
作者：李昱
朝代：明
体裁：古风

客居在南山，山空岁云莫。青阳残夜逼，华发流年度。掩书坐无聊，风灯影回互。怀我冰玉人，悠悠隔长路。孔孟垂微言，夷齐振高步。千秋常不厄，人能识其故。吁嗟宇宙间，狂流肆驰骛。何由枉巾车，相与论幽素。
岁莫雪中柬俞生仲深叔昭
作者：李昱
朝代：明
体裁：七言绝句

岁莫栖迟老树村，纷纷急雪洒黄昏。乘舟谁效山阴客，不是晴天不过门。
幽居
作者：李昱
朝代：明
体裁：五言律诗

幽居似画屏，诗句满柴扃。水绕篱根白，山连瓦缝青。无能治安策，有分太玄经。野老时相过，应期煮茯苓。
应用中税副摄麻城县擒贼有功为赋长律十韵
作者：李昱
朝代：明
体裁：七言排律

麻姑城在万山阴，念尔为官亦苦心。百里花封劳暂摄，六安草寇拟相侵。风寒豺虎嗥青嶂，月黑鸱枭聚绿林。才闪旌旗谁与抗，不鸣钟鼓遂成擒。司征乃解陈俘馘，乘遽争誇献捷音。虎拜凝瞻双阙近，龙颜喜动九重深。大官奉命来珍膳，内使传恩出赐金。香染锦衣归里闬，诗题彩笔动朝簪。鲁连功就宜辞赏，庄舄荣来且自吟。我老门生能报国，百壶沽酒乐难任。
应用中税副摄麻城县擒贼有功为赋长律十韵
作者：李昱
朝代：明

麻姑城在万山阴，念尔为官亦苦心。百里花封劳暂摄，六安草寇拟相侵。风寒豺虎嘷青嶂，月黑鸱枭聚绿林。才闪旌旗谁与抗，不鸣钟鼓遂成擒。司征乃解陈俘馘，乘遽争誇献捷音。虎拜凝瞻双阙近，龙颜喜动九重深。大官奉命来珍膳，内使传恩出赐金。香染锦衣归里闬，诗题彩笔动朝簪。鲁连功就宜辞赏，庄舄荣来且自吟。我老门生能报国，百壶沽酒乐难任。
庚子春三月梦与梁生建中回故居
作者：李昱
朝代：明
体裁：古风

春宵苦梦短，合眼在故乡。今宵复何为，历历所见详。天风吹我巾，明月照我裳。手持绿玉筇，衿佩同翱翔。路从北郭门，径诣先茔傍。五年缺洒扫，青草如人长。不忍遽去之，徘徊流涕滂。迂行羊角埂，载出甘泉坊。河西与河东，人烟眇相望。屋庐间新旧，田园半榛荒。故友四五人，相逢诉衷肠。剪韭焚枯鱼，款坐陈酒觞。喜极仍自疑，兵戈正纷攘。人生无羽翮，何以逾津梁。齧指验所经，恐为覆蕉隍。鸡鸣声喈喈，惆怅身在床。山川限吴越，依旧天一方。辗转久不寐，郁纡祗自伤。披衣起待旦，聊以成短章。
张家湾
作者：李昱
朝代：明
体裁：古风

扁舟带晚色，小泊张家湾。寒光荡虚碧，缥渺冲瀜间。北风吹黄芦，惨戚游子颜。区区短篷卧，十梦尝九还。须臾桃花溪，咫尺石井山。隔枕忽惊觉，水鸟鸣关关。
归田
作者：李昱
朝代：明
体裁：七言律诗

老病归来荷主恩，田园芜矣未须论。一经有在堪传子，百事无为且抱孙。当午邻鸡啼屋上，常时乳犬吠篱根。武陵谩说渔郎棹，须信桃源本是村。
徐原父画梅歌
作者：李昱
朝代：明
体裁：古风

座客且莫諠，听我梅花歌。古今画者岂不多，俗工柰此幽绝之花何。花光道人得三昧，标格孤高出尘外。后来继之复何人，画师敛手看前辈。汤叔雅杨补之，我尝按谱搜瑰奇。或如蜂腰绕屈干，或若鹤膝行高枝。或如蟹眼竞的皪，或若兔耳相参差。阴阳向背合造化，攒三簇四何葳蕤。眼看变态不可测，记一忘百空尔为。寥寥数百年，寂寞江村树。乾坤尽埃尘，伊谁重毫素。人间不是无梅花，无人识得梅花趣。山阴老王腹如蟆，能写千朵万朵之繁葩。权门挟势求不得，徘徊怅望扼腕生咨嗟。九里山中草堂窄，手种梅花动成百。有时疋纸戏作推篷图，老干新捐隘春色。寻常更有梅花船，系在鉴湖之濆柳姑之庙前。夜半酒豪诗兴颠，绕湖撑遍十顷玻璃天。金华徐君亦有梅花屋，终日关门媚幽独。西湖东阁座上亲，庾岭罗浮眼中熟。三年落笔始一挥，观者已觉心神飞。达官名流得真迹，珍藏箧笥生光辉。有时写墨梅蕊，玄霜点注雪色纸。三十六宫貌如玉，风流却让昆崙美。有时作红梅花，鹅溪绡上碎染天台霞。艳如玉环醉夘酒，炯如姑射餐丹砂。有时画钓潭影，横枝下浸沧波冷。老龙屃赑蟠水鳞，夜半熟眠呼不醒。有时画出墙梢，孚尹玉气春风淆。佳人日暮翠袖薄，独倚脩竹当林坳。有时写雪后容，清绝但无比。玉瘢数点春自生，铁骨一梢僵不死。有时写风前景，满地还飘零。粲如鱼鳞嗅不腥，纷纷点破莓苔青。有时或写烟中骨，彷佛倾城在林樾。隔帏遥见李夫人，灯下玉容终恍惚。有时或写月下魂，巫阳招得来黄昏。缟衣能歌绿衣舞，月落参横何处村。王君笔底纵横处，意匠分明与神遇。遂令海内人题诗，碎锦零珠不知数。忆昔君尝求我吟，一别风雨江湖深。十馀年来乏佳句，今日为君劳寸心。许坛高筑临无地，立呼四友来参侍。前驱陈玄后陶泓，楮生毛颖还同至。山根水涯开几株，南枝北枝春有无。搜梅之精擿梅髓，旧怀新赏成须臾。金华之山鉴湖水，山有奇峰水清泚。王徐写梅伯仲间，况复清高亦相似。王也骑龙叩天关，五云之中唤不还。平生画梅得真诀，置在二十四风花仙之上班。徐也少年今白首，能事无能出其右。世人唤作梅花徐，剩有香名吹不朽。何水部，杜拾遗，老夫赖尔相提携。寻花索笑往何所，梦中着屐行春泥。岂不闻凌风之台，郤月之观，岁莫之伤，春愁之乱。二老乃是诗中豪，其馀作者李与桃。桃红李白徒烂熳，风韵岂似红梅高。林逋处士请回驾，暗香疏影非真画。画本无声诗有声，诗人几许浪得名。我欲寻君牧羊洞，自取瑶琴作三弄。复念人间知者希，梅梢月色谁能共。三弄亦不尽，离思纷如云。问天乞借骊珠一千颗，置在白玉盘中持赠君。赠君君莫违，什袭当爱惜。诗因君画始霶霈，画得吾诗倍辉赫。朝来隐几已忘言，更向孤根寻太极。花神有灵应笑我，此翁也有梅花癖。老翁之癖因作歌，苦被风骚互推激。湛卢豪曾欧冶重，绿螭紫燕孙阳识。我歌不求众口誇，我才不倚千夫敌。但恐为花漏泄春消息，花神上诉天为嗔，六丁下取飞霹雳。
徐君德裕挽歌
作者：李昱
朝代：明
体裁：古风

徐君先裔中山人，作令来字花溪民。至元年间一大治，百里蔼蔼桑麻春。只今相去百馀载，甘棠不伐怀其仁。乃知作善天降祯，衣冠后代何振振。其孙德裕才卓荦，壮年谈笑红莲幕。逸气棱棱万里驹，高怀矫矫层霄鹤。晚节无心向朝市，自识山林有真乐。杜门不复趋权豪，竟与时流如枘凿。忽朝议事忤乡童，铄金织具婴其凶。凤阳阅岁殁王事，长淮浪险多蛟龙。游魂欲归道路远，梧桐叶底随秋风。有子积愤填心胸，昼夜号泣呼苍穹。几回顿绝欲俱死，身着麻衣走千里。哀声欲断楚山云，血泪应添楚江水。艰难收骨归故乡，思欲与亲雪其耻。一日思亲十二时，夜卧慈颜梦魂里。卧薪尝胆仇不忘，绣衣持节来东方。挥强扶弱问民苦，白笔凛凛飞秋霜。亲仇从此获一雪，魑魅魍魉何由藏。长涂赫日屋埃黄，行行械系投边方。乡中耆旧皆叹息，徐家孝子真难得。老夫闻之亦喜舞，为写长歌相劝激。我歌不独誇乡闾，要使观风达宸极。君不见孝子即忠臣，会见簪缨继前泽。
徐孟玑斗室
作者：李昱
朝代：明
体裁：五言律诗

一室宽如斗，危墙稳似船。座中疑缩地，壶内别为天。北海尊常在，南州榻自悬。曲肱虽乐甚，容膝已安然。
徐孟玑送东阳酒
作者：李昱
朝代：明
体裁：七言绝句

故人远送东阳酒，野客新开北海尊。不用寻梅溪上路，春风吹气满乾坤。
徽庙翎毛
作者：李昱
朝代：明
体裁：七言绝句

羽毛如锦太葳蕤，花石东头入画时。无限新声听未了，金风吹动万年枝。
忆昔
作者：李昱
朝代：明
体裁：七言律诗

西湖湖上数追随，好友相忘发兴奇。蛮榼花间行载酒，胡床月下坐谈诗。升平乐事怀前日，老大光阴愧此时。无复能誇人似玉，只今惟有鬓如丝。
忆昨
作者：李昱
朝代：明
体裁：七言律诗

家住西湖湖水湾，开门日日见青山。晚风蝴蝶疏帘外，春雨鹧鸪深竹间。舣棹门生移酒至，入城童子借书还。而今清事何由再，阻绝天涯鬓欲斑。
怀旧一首
作者：李昱
朝代：明
体裁：古风

斋居秋夜长，客子不能睡。开门四无邻，皎皎月在地。故人天外书，三年袖中字。迹疏心每亲，路长何由至。
怀智雪舟
作者：李昱
朝代：明
体裁：七言绝句

西马塍西智上人，平生老句不无神。少陵已许师前辈，无已还甘作后尘。
怀杨廉夫
作者：李昱
朝代：明
体裁：七言绝句

铁崖先生天下奇，雄文险句斗蛟螭。侏儒纷纷饱欲死，草玄亭上鬓如丝。
怀汪以敬
作者：李昱
朝代：明
体裁：七言绝句

白云庵中云满窗，日日论文空酒缸。绝尘天骥能敌万，照水山鸡不作双。
怀郑本初
作者：李昱
朝代：明
体裁：七言绝句

越王城中汎棹过，紫菱白藕兴偏多。别后风尘不相见，五年江海失阴何。
怀魏德刚
作者：李昱
朝代：明
体裁：古风

东青门头有惠连，五载不见梦相牵。得归茅屋对秋雨，与子细说远游萹。
息滩
作者：李昱
朝代：明
体裁：古风

息滩复息滩，逆上如登天。舟行势龃龉，百丈不可牵。人持白木篙，左右柱两肩。倒缘凌风樯，俯贴冲波船。分寸累丈尺，始能就其颠。回头望来者，相去一丈悬。我生匪利涉，坦易性所便。因之戒行险，庶资远游篇。
愁
作者：李昱
朝代：明
体裁：五言绝句

烽火连天黑，旌旗照地红。秋风破茅屋，愁杀杜陵翁。
愁吟
作者：李昱
朝代：明
体裁：五言律诗

乾坤虽浩荡，无处着愁身。早识文章误，甘于杯酒亲。野花他自好，江燕肯来频。笑从狂客镜，犹誇黑发新。
戏柬池莘仲
作者：李昱
朝代：明
体裁：古风

少年一饮轻千钟，力微难染桃花容。年深始作汗酒法，以一当十味且浓。王君亲传坎离鼎，出瓮鹅黄煮秋影。檀心味烈九酝同，醉倒伯伦呼不醒。清晨喜见双玉瓶，中涵沆瀣光冷冷。鸬鹚之杓鹦鹉盏，坐使宾主皆忘形。我老多愁酒难敌，故人未肯分馀沥。座中甘作刘公荣，醒眼终朝看山碧。
戏题渊明图
作者：李昱
朝代：明
体裁：七言绝句

诗满霞笺酒满瓢，黄花香里兴飘飘。如今仕宦皆因米，谁似先生懒折腰。
所思
作者：李昱
朝代：明
体裁：七言律诗

不是春来懒赋诗，赋诗偏动故乡思。苏公堤上看花日，西子湖头载酒时。三载不归生白发，几回曾梦倚乌皮。春风锦瑟遥怜汝，夜雨青灯独对谁。
扬子江
作者：李昱
朝代：明
体裁：古风

滔滔扬子江，江流日千里。古来限南北，今看平如砥。我行属冬候，际此风日美。捩拖群鱼惊，推篷一鸥起。须臾棹歌发，客子心亦喜。平生济川心，造次聊试尔。
投孔原夫十六韵
作者：李昱
朝代：明
体裁：五言排律

柱下周时史，儒中孔圣孙。及今官愈重，稽古道犹存。吴越封疆阔，东南节制尊。绣衣裨日月，霜笔赞乾坤。八咏楼增伟，双溪水不浑。吏曹愁执法，民庶喜沾恩。白鹭车重到，青骢马载奔。分当搜杞梓，职在进兰荪。雾隐南山豹，风翔北海鲲。贤才难自选，宪府更须论。贱子非无志，飘蓬岂有根。胡能上天阙，只合在丘园。李愿居盘谷，庞生老鹿门。布衣双短鬓，茅屋一荒村。旧德人皆仰，斯文世所敦。乌公礼罗内，处士独惭温。
投李右辖十六韵
作者：李昱
朝代：明
体裁：七言排律

汉家三十六将军，谁似安东第一勋。练卒旧谙蛇鸟阵，斩关新殄虎狼群。金城列镇频纡策，玉帐巡行竟解纷。笳鼓五更传落月，旌旗千里捲归云。孙吴自古虽论武，贾邓从今但讲文。樽俎折冲兵愈奋，河山带砺劵还分。虽居鼎鼐崇儒士，解使儿童识相君。名动虎闱风肃肃，恩流凤诏水沄沄。营屯细柳连春色，山转乌龙对夕曛。万里守边严号令，三农在野乐耕耘。门延申白衣冠盛，座引邹枚礼数勤。诗句赓歌情缱绻，香炉宴寝昼氤氲。不才曾辱封书召，多病空劳使者闻。满拟布衣甘杞菊，岂期金屋到玄纁。路从薇省朝天上，舟过桐江泊水濆。知己感深无以报，谩凭长律颂清芬。
挽傅仲先
作者：李昱
朝代：明
体裁：七言律诗

百年家计老无愁，三子才能长最优。暂往句容因禄养，将归古丽竟仙游。丹山碧水迎飞旐，白叟黄童望远舟。为寄南丰香一瓣，临风哀此泪双流。
挽朱留耕十二韵
作者：李昱
朝代：明
体裁：五言排律

养誉能超俗，延龄似得仙。风生谈满座，霜染发垂肩。锦里青山外，金城碧水边。谁誇五牸富，正爱一狐贤。晓句筼筜谷，春蓑䆉稏田。躬耕疲不厌，力学老尤专。岂谓迎申日，俄惊在已年。蒲轮何寂寂，草带已芊芊。惘怅蓬科地，凄凉薤露篇。绋多亲友执，书有子孙传。去去随长夜，冥冥隔九泉。惟应忝邻好，回首涕潸然。
挽石珠山玑万户
作者：李昱
朝代：明
体裁：七言律诗

平生礼乐作元戎，馀事机谋立武功。铁马南征如昨日，戈船东下忽秋风。龙文夜泣床头剑，苔锦朝侵壁上弓。最忆阊门旧碑石，人人堕泪说羊公。
挽赵世良
作者：李昱
朝代：明
体裁：七言律诗

乔木如龙在五云，玉堂家世自超群。六旬已弃人间事，一夕俄修地下文。古丽诸甥情惨切，陈留老友泪缤纷。明年九日魁山下，共插茱萸只欠君。
挽陈世恭
作者：李昱
朝代：明
体裁：七言律诗

花溪廿载遂交游，似子相知百一收。孙楚有怀哀甚切，耿兰无报泪空流。白头慈母应多病，黄口孤儿不识愁。最是斯文从此绝，凄风回首卧云楼。
挽鲁生兰石
作者：李昱
朝代：明

天育名驹骨，丹山彩凤毛。聪明人尽许，短折尔难逃。书废尘生架，弓閒藓上？。空馀玉堂老，泪雨涨江涛。
挽鲁生兰石
作者：李昱
朝代：明
体裁：五言律诗

天育名驹骨，丹山彩凤毛。聪明人尽许，短折尔难逃。书废尘生架，弓閒藓上�。空馀玉堂老，泪雨涨江涛。
摘豆示辕
作者：李昱
朝代：明
体裁：古风

山居既幽寂，何以娱清昼。呼儿启柴扉，共摘园中豆。缤纷渐盈把，微雨湿衣袖。追思菽水奉，岁月不可又。虽无然萁戒，兄弟缺相觏。乾坤浩茫茫，我独守孤陋。生涯固云好，终焉怀其旧。感此成新诗，歌之令人瘦。
方岩喜雨
作者：李昱
朝代：明
体裁：七言律诗

触热区区到上方，疏帘小簟梦秋光。片云忽作千峰暗，一雨能为五月凉。从此洗兵无战伐，况今多稼免逃亡。天涯野客虽寥落，吟罢新诗喜欲狂。
旅中秋怀
作者：李昱
朝代：明
体裁：七言律诗

高秋云冷雁南飞，游子天涯尚未归。风雨黄花佳节近，江湖白发故人稀。蓬莱献赋才名拙，盘谷读书心事违。正是客愁眠不得，谁家彻夜捣寒衣。
旅馆梦先人觉而有感
作者：李昱
朝代：明
体裁：古风

先人已云亡，哀哀我所思。所思不能已，中夜梦见之。春风颜色欢，手把梅花枝。谆谆过庭训，似示夙昔辞。顾惭伯鲁昏，受简恐复遗。鸡鸣星在天，萧瑟回风吹。推枕耿不寐，吞声涕涟洏。岂伊道路长，冥漠相维持。乾坤浩茫茫，江水日夜驰。江水亦不息，我心永伤悲。
无眠
作者：李昱
朝代：明
体裁：五言律诗

冬夜寒于水，无眠似不禁。江湖为客久，雨雪入年深。茅屋疏还漏，新诗稳更吟。家书何太少，五月到如今。
无眠
作者：李昱
朝代：明

冬夜寒於水，无眠似不禁。江湖为客久，雨雪入年深。茅屋疏还漏，新诗稳更吟。家书何太少，五月到如今。
日铸坠壁岭
作者：李昱
朝代：明
体裁：七言绝句

两岭相望四十里，十五年前曾此游。野花依旧自春色，行路几人成白头。
早春言怀
作者：李昱
朝代：明
体裁：五言律诗

客怀谁与适，偏是早春时。红点溪桃萼，黄垂岸柳枝。无官能纵酒，有子可言诗。此外皆馀事，神仙亦浪期。
春山道中与唐仲暹辈分韵得迟缸二字
作者：李昱
朝代：明

莫春之初行乐时，青衿济济亦追随。酒因爱客传杯数，诗欲惊人得句迟。溪柳线垂将雾绾，野花红落倩风吹。閒中景物千金直，休使徵贤使者知。杖藜三月青山路，风景真如濯锦江。在树啼来黄鸟对，隔溪飞去白鸥双。旧题僧寺诗连壁，新酿田家酒满缸。寄语朝端故人道，归欤已觉寸心降。
春山道中与唐仲暹辈分韵得迟缸二字·其一
作者：李昱
朝代：明
体裁：七言律诗

莫春之初行乐时，青衿济济亦追随。酒因爱客传杯数，诗欲惊人得句迟。溪柳线垂将雾绾，野花红落倩风吹。閒中景物千金直，休使徵贤使者知。
春山道中与唐仲暹辈分韵得迟缸二字·其二
作者：李昱
朝代：明
体裁：七言律诗

杖藜三月青山路，风景真如濯锦江。在树啼来黄鸟对，隔溪飞去白鸥双。旧题僧寺诗连壁，新酿田家酒满缸。寄语朝端故人道，归欤已觉寸心降。
春怀
作者：李昱
朝代：明

信是春多雨，村村水接连。荷蓑黄犊外，倚杖白鸥前。既足供诗句，何须乞酒钱。古人应念此，动即赋归田。少隐乌皮几，群书且罢看。客怀灯下集，春事雨中残。湖柳藏歌棹，山花拂马鞍。如今归未得，道路正艰难。
春怀·其一
作者：李昱
朝代：明
体裁：五言律诗

信是春多雨，村村水接连。荷蓑黄犊外，倚杖白鸥前。既足供诗句，何须乞酒钱。古人应念此，动即赋归田。
春怀·其二
作者：李昱
朝代：明
体裁：五言律诗

少隐乌皮几，群书且罢看。客怀灯下集，春事雨中残。湖柳藏歌棹，山花拂马鞍。如今归未得，道路正艰难。
春日杂兴二首
作者：李昱
朝代：明

鹧鸪春雨过东风，晴日桃花岸岸红。行到小桥闻犬吠，人家都在柳阴中。桑叶绕绿多纤纤，蕨芽正肥春笋甜。茅屋人家风日好，老翁扪虱傍颓檐。
春日杂兴二首·其一
作者：李昱
朝代：明
体裁：七言绝句

鹧鸪春雨过东风，晴日桃花岸岸红。行到小桥闻犬吠，人家都在柳阴中。
春日杂兴二首·其二
作者：李昱
朝代：明
体裁：七言绝句

桑叶绕绿多纤纤，蕨芽正肥春笋甜。茅屋人家风日好，老翁扪虱傍颓檐。
春行得驴字
作者：李昱
朝代：明
体裁：五言律诗

春行乐有馀，况有酒尊俱。绿树双啼鸟，青山独蹇驴。他乡真自得，故里近何如。赖有能诗友，清谈数起予。
春雪
作者：李昱
朝代：明
体裁：七言律诗

盈尺江南雪未闻，花时况复落纷纷。长河不雨来春水，平地无山起白云。掠兔鹰鹯偏得食，衔鱼鸥鹭亦成群。草堂幸喜明如昼，独自看书到夜分。
晚作
作者：李昱
朝代：明
体裁：五言律诗

落日红将敛，牛羊早下来。好诗閒里得，幽抱静中开。已定禽栖树，无惊犬卧苔。坐忘心似水，无地著尘埃。
晚兴
作者：李昱
朝代：明
体裁：七言律诗

晚林归鸦栖未定，客子看馀吟且行。青山缺处残日落，碧海尽头明月生。流光欺人老将至，拙学笑我名无成。草阁柴扉已安分，金马石渠空复情。
晚归
作者：李昱
朝代：明
体裁：五言律诗

小径虽微黑，斜阳已淡红。吟怀方冉冉，归兴莫匆匆。野寺苍茫入，山田曲折通。欲行犹未忍，少立石桥东。
晚闻雨声至有作
作者：李昱
朝代：明
体裁：七言绝句

雨声来处冷萧萧，万木无风亦动摇。恰似西陵船乍泊，坐听八月浙江潮。
暮归
作者：李昱
朝代：明

山腰小路曲如蛇，薄莫疏疏雨润沙。醉里亦知秋色老，西风开遍木棉花。
暮春书怀二首
作者：李昱
朝代：明

流光既云迈，春事日已深。野情嗜疏散，奈此违登临。今晨鼓我琴，何以写素心。浮鳞跃清沼，好鸟鸣高林。微飏左右至，啸傲以开襟。欣欣与物会，默默还自任。古人亦已矣，后来孰知音。闲居习疏懒，岁月渐成癖。心幽远世虑，地偏少人迹。是时春向暮，芳草萋更碧。鸟啼檐间树，花落溪上石。悠悠发长吟，命酒聊自适。人生任天性，焉能为形役。
暮春书怀二首·其一
作者：李昱
朝代：明
体裁：古风

流光既云迈，春事日已深。野情嗜疏散，奈此违登临。今晨鼓我琴，何以写素心。浮鳞跃清沼，好鸟鸣高林。微飏左右至，啸傲以开襟。欣欣与物会，默默还自任。古人亦已矣，后来孰知音。
暮春书怀二首·其二
作者：李昱
朝代：明
体裁：古风

闲居习疏懒，岁月渐成癖。心幽远世虑，地偏少人迹。是时春向暮，芳草萋更碧。鸟啼檐间树，花落溪上石。悠悠发长吟，命酒聊自适。人生任天性，焉能为形役。
曝背
作者：李昱
朝代：明
体裁：五言律诗

爱日经檐处，终朝曝背时。兴深随境入，情盎与春期。草木应同惠，乾坤亦自私。由来至人乐，未许俗流知。
月氐王头饮器歌
作者：李昱
朝代：明

北风吹寒地椒短，捲毛绵羊尾脂满。国王爱饮芦酒浆，镔刀巧削玻璃椀。玉洼云气蒸髓红，神光欲裂泥丸宫。血魂剺面诉上帝，怒鲸倒吸银河空。紫檀琵琶作怨语，彩姬如花踏筵舞。岂知雠骨填糟丘，鬼马悲鸣草根雨。湘鬼髑髅空独醒，刘伶坟上苔花青。何如将身制鹦鹉，生死不离双玉瓶。
月氐王头饮器歌
作者：李昱
朝代：明
体裁：古风

北风吹寒地椒短，捲毛绵羊尾脂满。国王爱饮芦酒浆，镔刀巧削玻璃碗。玉洼云气蒸髓红，神光欲裂泥丸宫。血魂剺面诉上帝，怒鲸倒吸银河空。紫檀琵琶作怨语，彩姬如花踏筵舞。岂知雠骨填糟丘，鬼马悲鸣草根雨。湘鬼髑髅空独醒，刘伶坟上苔花青。何如将身制鹦鹉，生死不离双玉瓶。
木棉绞车
作者：李昱
朝代：明
体裁：五言律诗

铁轴横中窍，檀轮运两头。倒看星象转，乱捲雪花浮。人力虽施巧，天机不自由。最怜声过耳，柔橹下中流。
朱留耕閒云山隐图
作者：李昱
朝代：明
体裁：古风

青山在屋上，白云在山椒。中有一羽人，如鹤不可招。手挥绿绮琴，和以紫玉箫。山风落松花，清兴何飘飘。尘居隔沧海，思君五情遥。愿言从之游，飞佩以逍遥。
村居
作者：李昱
朝代：明
体裁：五言律诗

村僻无人到，安居似野僧。柴门交岸竹，茅屋带溪藤。煮粥宜杂稻，分茶间老菱。百年堪乐此，生计日相仍。
杨仲彰见访次韵
作者：李昱
朝代：明
体裁：五言律诗

十月荒山道，烦君着屐来。出诗多旧作，行酒只新醅。不负陈雷谊，兼誇鲍谢才。双株红树下，临别更徘徊。
柬童良仲聚远庵绝句
作者：李昱
朝代：明
体裁：七言绝句

兰江书法妙无伦，铁笔兼逢远上人。肯向魁山寻野老，不辞沽酒典衣频。
桂月轩歌
作者：李昱
朝代：明
体裁：古风

何侯之轩崒潇爽，轩前桂树团团长。正当八月天气清，置酒邀宾恣驩赏。是时碧落无纤埃，琼楼玉宇中天开。烂银盘升沧海上，清光闪烁俄飞来。何君手把春秋传，布衣直上清虚殿。折取秋风第一枝，分明认得嫦娥面。嫦娥赐以玉兔之玄霜，下医民瘼令安康。花溪邑险号难治，君独有暇哦松旁。回首番禺几千里，道路茫茫隔烟水。凉风萧萧露泥泥，几度天香落轩几。桂香可挹不可亲，只有明月能随人。他乡月是故乡月，举头见月偏伤神。我尝想像君家树，为君起舞歌长句。好因明月归去来，底用淮南小山赋。
梅
作者：李昱
朝代：明
体裁：七言律诗

翠竹冷渠幸不遮，分明开向野人家。影斜流水春前树，香淡疏篱雪后花。索笑故应催客句，乱愁秪为送年华。扬州何逊无消息，欲寄东风道路赊。
梅山义塾秋丁
作者：李昱
朝代：明
体裁：七言律诗

庭燎光寒宿雨过，无眠数问夜如何。鼓钟既作声音间，冠佩初临礼数多。圣德由来同日月，文章元不阻山河。小儒才劣叨司教，相与从容托咏歌。
梅花
作者：李昱
朝代：明
体裁：七言律诗

到处梅花照眼新，纵横变态似伤春。冰霜节操元非俗，铁石心肠亦可亲。纵使六花多一出，也先百卉几分春。海棠虽美终难倡，谁使明皇比太真。
梅花绝句九首
作者：李昱
朝代：明

南岸北岸花正开，欲尽不尽暗香来。相将头白被春恼，一日绕树百千回。岁暮不归衣满尘，梅花正尔欺得人。欲凭诗句索花笑，开瓮恰有罗浮春。学士港边移棹过，千树万树得春多。人生对酒须纵饮，奈此缟衣风韵何。寒花照衣冬雪晴，半含半折可怜生。西马塍西对茅屋，竹间一树最分明。不是爱梅频赋诗，出尘标格少人知。来蜂去蝶应无数，偷眼幽禽却为谁。闻道朝来开满林，孤山无复见幽心。即将雪色如双鬓，拄杖冲寒细细吟。孤山山南湖水西，花蕊个个压枝低。别来江海若怜汝，那得春风生杖藜。寒月欲出照昏黄，疏花密花枝尽香。东邻腊酒味堪饮，无钱赊取答春光。忍冻骑驴早得春，寻香索句不无神。直将风格和花老，肯与林逋作后尘。
梅花绝句九首·其一
作者：李昱
朝代：明
体裁：七言绝句

南岸北岸花正开，欲尽不尽暗香来。相将头白被春恼，一日绕树百千回。
梅花绝句九首·其七
作者：李昱
朝代：明
体裁：七言绝句

孤山山南湖水西，花蕊个个压枝低。别来江海若怜汝，那得春风生杖藜。
梅花绝句九首·其三
作者：李昱
朝代：明
体裁：七言绝句

学士港边移棹过，千树万树得春多。人生对酒须纵饮，奈此缟衣风韵何。
梅花绝句九首·其九
作者：李昱
朝代：明
体裁：七言绝句

忍冻骑驴早得春，寻香索句不无神。直将风格和花老，肯与林逋作后尘。
梅花绝句九首·其二
作者：李昱
朝代：明
体裁：七言绝句

岁暮不归衣满尘，梅花正尔欺得人。欲凭诗句索花笑，开瓮恰有罗浮春。
梅花绝句九首·其五
作者：李昱
朝代：明
体裁：七言绝句

不是爱梅频赋诗，出尘标格少人知。来蜂去蝶应无数，偷眼幽禽却为谁。
梅花绝句九首·其八
作者：李昱
朝代：明
体裁：七言绝句

寒月欲出照昏黄，疏花密花枝尽香。东邻腊酒味堪饮，无钱赊取答春光。
梅花绝句九首·其六
作者：李昱
朝代：明
体裁：七言绝句

闻道朝来开满林，孤山无复见幽心。即将雪色如双鬓，拄杖冲寒细细吟。
梅花绝句九首·其四
作者：李昱
朝代：明
体裁：七言绝句

寒花照衣冬雪晴，半含半折可怜生。西马塍西对茅屋，竹间一树最分明。
梨花图
作者：李昱
朝代：明
体裁：七言绝句

梨花如雪弄春寒，常记清明马上看。今日赋诗劳想像，美人和梦倚阑干。
橙川四咏 其一 橙峰晚云
作者：李昱
朝代：明
体裁：七言律诗

壮观橙川第一峰，寻常云气接飞龙。玉漦流地春无尽，翠髻撑天晓更重。几度采芝身缥缈，连朝拄笏兴从容。虽然不作他山雨，灵物何曾有定踪。
橙川四咏 其三 梅航读月
作者：李昱
朝代：明
体裁：七言律诗

莫怪斋居山似航，徐君教子有馀芳。青灯只假梅梢月，綵笔兼书柿叶霜。千古南州名不废，几人东阁兴难忘。百花榜上魁名在，要借嫦娥一寸光。
橙川四咏 其二 潘陇春耕
作者：李昱
朝代：明
体裁：七言律诗

陇上曾传负米生，至今知姓不知名。乡人但比庞公隐，使者能忘冀缺耕。红槿日边黄犊卧，绿蓑雨里锦鸠鸣。有时醉倒枌榆社，隔舍扶归稚子迎。
橙川四咏 其四 桃源小境
作者：李昱
朝代：明
体裁：七言律诗

武陵谩说遇神仙，此处分明小洞天。始谓山川无道路，忽惊鸡犬有人烟。秋风禾穗黄云外，春水桃花红雨边。我欲题诗誇绝境，诗成又恐竞流传。
橙川四咏·橙峰晚云
作者：李昱
朝代：明

壮观橙川第一峰，寻常云气接飞龙。玉漦流地春无尽，翠髻撑天晓更重。几度采芝身缥缈，连朝拄笏兴从容。虽然不作他山雨，灵物何曾有定踪。陇上曾传负米生，至今知姓不知名。乡人但比庞公隐，使者能忘冀缺耕。红槿日边黄犊卧，绿蓑雨里锦鸠鸣。有时醉倒枌榆社，隔舍扶归稚子迎。莫怪斋居山似航，徐君教子有馀芳。青灯只假梅梢月，綵笔兼书柿叶霜。千古南州名不废，几人东阁兴难忘。百花榜上魁名在，要借嫦娥一寸光。武陵谩说遇神仙，此处分明小洞天。始谓山川无道路，忽惊鸡犬有人烟。秋风禾穗黄云外，春水桃花红雨边。我欲题诗誇绝境，诗成又恐竞流传。
次何赞府游寿山诗韵
作者：李昱
朝代：明
体裁：古风

我昔手持绿玉杖，遍观寿山寺外崒嵂之奇峰。天风吹我衣，云气荡我胸。峰形峙为五，烟霞有路遥相通。横秋双涧桥，影枕寒潭空。上有欲落不落之怪石，下有半枯半活之欹松。一峰凌紫霄，曙色何曈昽。金鸡唤醒海底日，绝顶尚有苍凉踪。一峰翠氤氲恍如，武陵之景迷西东。山泉春雨馀，流出桃花红。在右一峰若覆釜，气蒸云雾秀所钟。西看瀑泉吼飞雪，乃有一峰迥出倒挂虹影于晴穹。一峰后顾复何似，屃赑俨若蟠蛟龙。输青献翠千万状，并视培塿誇豪雄。香炉紫烟远莫致，庐山谩诧金芙蓉。伊昔当年紫阳翁，二三贤俊题名同。嗟予寥落生苦晚，不得追陪杖履游其中。兜率台高花雨濛，金仙趺坐青莲宫。何当复约哦松公，灵岩石室幽绝处，笑挥白玉麈尾尽日相过从。
次吕慎明见寄韵
作者：李昱
朝代：明

月白疑无地，楼高欲近天。绿尊？永夜，华发惜疏年。见忆新诗句，招游旧钓船。何时共幽隐，因注马蹄篇。
次吕慎明见寄韵
作者：李昱
朝代：明
体裁：五言律诗

月白疑无地，楼高欲近天。绿尊�永夜，华发惜疏年。见忆新诗句，招游旧钓船。何时共幽隐，因注马蹄篇。
次吕慎明见寄韵
作者：李昱
朝代：明

月白疑无地，楼高欲近天。绿尊𢬵永夜，华发惜疏年。见忆新诗句，招游旧钓船。何时共幽隐，因注马蹄篇。
次陈世恭见寄韵
作者：李昱
朝代：明
体裁：七言律诗

忽见新诗双眼明，暮云回首复愁生。杖藜不去千山隔，跃马能来半日程。江上莼鲈空感兴，山中鸡黍已渝盟。友生终不如兄弟，想见开尊对紫荆。
次韵东坡白战诗
作者：李昱
朝代：明
体裁：古风

稚子携壶沽竹叶，怪底纷纷乱飞雪。江天云气凝不流，海间波涛来无绝。支机石殒光欲碎，承露高茎冻应折。草中谁忧狐兔死，麦根已喜螟蝗灭。天涯客况胜雪冷，岁里光阴惊电掣。吟脾清苦出秀句，望眼昏花舒醉缬。谁家洛下闭门户，几人海上餐毡屑。是非千古冰鉴在，荣辱百年风鸟瞥。纷纷狂态安足数，烱烱孤怀向谁说。夜深感慨那能眠，但觉衾稠冷如铁。
次韵义门郑仲辨所寄梅花诗
作者：李昱
朝代：明
体裁：古风

山矾水仙兄弟行，只有梅花独清放。去年拟作西山游，苦为耽诗抱微恙。今年拄杖敲岩扃，恍如罗浮梦初醒。幽姿临风粉蝶妒，长梢落雪青鸾惊。西湖别来花几度，和靖祠前不知数。月出未出天昏黄，悄如坐我孤山路。却忆断桥流水东，冲寒腊酒盛郫筒。只今想像风尘际，缟裙练帨情无穷。起舞花前为君寿，江南一枝春信通，分明白绢来斜封。珍辞丽笔光炯炯，疏枝冷蕊春重重。夜来积雪三尺厚，绕树高歌连星斗。诗怀笑我清如花，归兴为谁浓似酒。漫山桃李生春愁，孤芳狼籍无人收。安得扬州见何逊，为花一洗千年羞。
次韵吴德基见赠
作者：李昱
朝代：明
体裁：七言律诗

才看作县上南康，五马归来鬓色苍。龟鹤随身今尚在，菊松照眼未全荒。疏帘雨过山光润，小馆春深竹气凉。多幸情亲远相过，更题珠玉转难忘。
次韵妻兄郑伯武见寄
作者：李昱
朝代：明
体裁：古风

人生如秋蓬，飘飘易为别。回头忆往事，令我愁欲绝。伊昔狼狈初，风尘暗南北。晨昏但奔走，衣带不得结。载挥贾生泪，遍历太史辙。西辞吴山青，东望越水白。是时苗獠盛，跋扈兴妖孽。我兵气不扬，我马骨已折。贱子复何为，怀玉聊被褐。谋生乃尽废，事业安得说。结庐花溪上，既耰还复辍。平生性驽钝，屏趾耻干谒。维时元运移，飞龙奋天阙。大臣方召辈，议论甚剀切。苍生免涂炭，枯朽得再活。晔也非其才，徵书下东浙。或谈帝王略，从横吐胸臆。或稽周孔训，轮番侍君侧。顾惭内空虚，衣冠厕群哲。成均忝司教，游艺随所适。风痹忽我婴，形容顿销铄。为官既无分，上疏乞骸骨。归来对青山，及此日未夕。别君二十载，忧喜不同域。君有子与孙，良田环美宅。我仍迹羁栖，暖眼惟梨妾。长子三十馀，读书仅谋食。三孙未成人，顽懒俱失学。三女各有归，织衽喜不拙。君年七十三，我近六十七。枯杨虽生梯，能忘旧佳匹。载怀外舅氏，冰清俨人物。生死骨肉离，情怀为之恶。何由上南斗，握手论纡郁。愁来夫如何，醉饮酒一石。
次韵李师文见柬
作者：李昱
朝代：明
体裁：七言律诗

无官不用焚银鱼，自分茅屋深山居。桐华吹处客载酒，松子落时予读书。身游黄帝画野外，心到盘古开天初。谩劳诗句远相问，已觉富贵浮云如。
次韵李斯文及与予蒋仲启刘九德会于杨仲章家
作者：李昱
朝代：明
体裁：七言律诗

溪上留连景物春，天涯牢落宦游人。金尊绿酒那辞醉，朱绶银鱼懒挂身。杨子法言应有法，李侯佳句不无神。相逢况是桃源侣，此去同为竹径邻。
次韵杨仲彰见寄
作者：李昱
朝代：明
体裁：七言律诗

闻道草玄亭子深，杖履日日事幽寻。酒醪每同田父饮，诗句或与山僧吟。阶前鹤啄碧苔色，篱下犬眠红杏阴。几回怅望莫云远，有怀不写谁能禁。
正月辞
作者：李昱
朝代：明
体裁：古风

雪消楼瓦鸳鸯暖，太液池香翠波满。春愁如织莺未知，新染鹅黄柳丝短。美人纤手画双蛾，绣帘捲得春风多。春风开红又开紫，却怕青年逐流水。
武林
作者：李昱
朝代：明
体裁：古风

舍舟东新桥，徒步北郭门。人烟竟萧瑟，往事不复论。晨炊起断垒，秋草生颓垣。平生富丽地，转盻成荒村。入城问所交，十室才一存。诸生幸颇集，日夕具酒尊。有兄在苕川，久别劳梦魂。那知十五载，再叙骨肉恩。吾儿渡江至，迎我归田园。田园岂不好，况有可抱孙。松楸兵燹馀，何以慰朝昏。迟行复迟行，泪下声复吞。
水阳夜舟
作者：李昱
朝代：明
体裁：五言律诗

远客冬行处，孤舟夜发时。帆风转羊角，樯月带蛾眉。道路诗中见，家山枕上思。得归开箧笥，一一示吾儿。
江叟吹笛图
作者：李昱
朝代：明
体裁：七言绝句

长江浪险懒垂钩，短笛西风且自由。两岸芦花如雪白，一声吹动楚天秋。
泊兰江
作者：李昱
朝代：明
体裁：古风

我舟泊兰江，江水净如练。孤云尘外飞，归鸟镜中见。回环城数里，杂遝山百转。何年徐偃王，于此建古殿。阴廊断人迹，败壁留蜗篆。题诗感古昔，荒哉瑶池宴。
泊练祈塘
作者：李昱
朝代：明
体裁：七言绝句

枕上春寒酒未醒，小舟还此泊芦汀。雨声欲趁夜船到，一夜东风吹塔铃。
泊鸬鹚湾
作者：李昱
朝代：明
体裁：古风

朝辞婺女城，暮泊鸬鹚湾。鸬鹚暝不见，但闻水潺潺。水声日西流，客子何时还。长风吹征衣，惨澹生愁颜。
洞宾小像
作者：李昱
朝代：明
体裁：七言绝句

洞庭湖水碧如天，一剑凌秋兴渺然。琪树金莲栽未了，人间回首又千年。
海棠
作者：李昱
朝代：明
体裁：五言律诗

分明守宫血，带露染初匀。上苑移根晚，他乡照眼新。赋誇诗似锦，簪愧发如银。寂寞东风里，看花忆故人。
海棠留春莺歌效长吉体
作者：李昱
朝代：明
体裁：古风

环奴本是倾城女，帝遣花中作花主。玉手亲将金剪刀，剪碎锦江三月雨。猩魂入梦流妖芳，翠纱夜烧红蜡香。双鸟绿衣黄作裳，声声苦欲留春光。青皇马嘶芳草路，胭脂欲捲东风去。画师却倚中山兔，留在华堂最深处。
清明有怀
作者：李昱
朝代：明
体裁：七言律诗

客里清明多感慨，强拈卮酒破愁颜。此时榆柳皆新火，满眼松楸非故山。春水渔舟来个个，晓林花雨落班班。登楼转觉添归思，欲寄尺书无雁还。
清溪采菱图
作者：李昱
朝代：明
体裁：七言绝句

鉴湖水清越女白，日暮采菱歌正长。画舫香风移不动，藕花深处看鸳鸯。
清风楼歌
作者：李昱
朝代：明

君不见义乌门东头，上有百尺屹立之飞楼。雕檐棱层象纬逼，画栋缥渺烟云浮。桓桓徐将军，志气非常俦。登城览形胜，构此壮观东南州。楼中班陪尽鹓鹭，楼下队列皆貔貅。是时新雨馀，六月如高秋。炎埃一点飞不到，但觉清风四座来飕飕。将军手挥白羽扇，身著紫绮裘。栏干十二倚霄汉，无边景物归冥搜。东观覆釜山，气蒸紫翠暖欲流。北望芙蓉峰，锦绣五色攒空周。西有长空倒影之飞樯，铁梁下镇苍精虬。南有芳草连天之旷野，但见飞骑来往秋。狝而春蒐杨云旗？霜，矛祷太乙擒蚩尤。鱼丽排空金组甲，龙泉尽制铜华缑。阵前猛士力如虎，一一尽戴银兜鍪。将军登楼长啸破强敌，自与文士相旋周。清谈动玉麈，拂袖挥银钩。投壶矢铮铮，雅歌韵悠悠。庾公清兴不可及，将军豪思真堪侔。我来登危梯，抚掌落日惊沙鸥。坐觉清风起蘋末，醉来诗句生沧洲。将军清风解炎热，亦如南薰群动皆歌讴。清风之楼信千载，清风之名千载无时休。
清风楼歌
作者：李昱
朝代：明
体裁：古风

君不见义乌门东头，上有百尺屹立之飞楼。雕檐棱层象纬逼，画栋缥渺烟云浮。桓桓徐将军，志气非常俦。登城览形胜，构此壮观东南州。楼中班陪尽鹓鹭，楼下队列皆貔貅。是时新雨馀，六月如高秋。炎埃一点飞不到，但觉清风四座来飕飕。将军手挥白羽扇，身著紫绮裘。栏干十二倚霄汉，无边景物归冥搜。东观覆釜山，气蒸紫翠暖欲流。北望芙蓉峰，锦绣五色攒空周。西有长空倒影之飞樯，铁梁下镇苍精虬。南有芳草连天之旷野，但见飞骑来往秋。狝而春蒐杨云旗�霜，矛祷太乙擒蚩尤。鱼丽排空金组甲，龙泉尽制铜华缑。阵前猛士力如虎，一一尽戴银兜鍪。将军登楼长啸破强敌，自与文士相旋周。清谈动玉麈，拂袖挥银钩。投壶矢铮铮，雅歌韵悠悠。庾公清兴不可及，将军豪思真堪侔。我来登危梯，抚掌落日惊沙鸥。坐觉清风起蘋末，醉来诗句生沧洲。将军清风解炎热，亦如南薰群动皆歌讴。清风之楼信千载，清风之名千载无时休。
渊明醉像
作者：李昱
朝代：明
体裁：七言绝句

玉山颓矣葛巾偏，老仆扶持步不前。莫道先生浑不醒，醉中犹记义熙年。
游寿山
作者：李昱
朝代：明
体裁：七言律诗

双涧桥西见五峰，分明朵朵翠芙蓉。半空绝壁开金像，百道飞泉喷玉龙。怪石坐来斜听鸟，曲阑凭处倒看松。平生自倚凌云笔，不愧山僧饭后钟。
游西林寺
作者：李昱
朝代：明
体裁：七言绝句

湖上秋来雨气深，买舟容易到西林。青山好处看不尽，白鸟一双穿柳阴。
湖堤晓行
作者：李昱
朝代：明
体裁：七言绝句

宿云如墨绕湖堤，黄柳青蒲咫尺迷。行到画桥天忽醒，谁家茅屋一声鸡。
灯辞三首
作者：李昱
朝代：明

万点金莲烛渐烧，水晶帘影夜吹箫。只知天上星辰近，不觉人间夜色遥。打遍凉州羯鼓声，牡丹花发最分明。春宵苦短须沉醉，莫使金鸡下五更。翠作鳌山绕四围，灯前行乐泥光辉。也知今夜春如海，雪片如银不敢飞。
灯辞三首·其一
作者：李昱
朝代：明
体裁：七言绝句

万点金莲烛渐烧，水晶帘影夜吹箫。只知天上星辰近，不觉人间夜色遥。
灯辞三首·其三
作者：李昱
朝代：明
体裁：七言绝句

翠作鳌山绕四围，灯前行乐泥光辉。也知今夜春如海，雪片如银不敢飞。
灯辞三首·其二
作者：李昱
朝代：明
体裁：七言绝句

打遍凉州羯鼓声，牡丹花发最分明。春宵苦短须沉醉，莫使金鸡下五更。
烟林诗思图
作者：李昱
朝代：明
体裁：七言绝句

青丝络头白鼻騧，林下春风踏落花。最忆吟馀饶野兴，淡烟斜照数归鸦。
煮豆酌白酒歌戊戌前作
作者：李昱
朝代：明

煮豆酌白酒，豆肥酒气温。相对二三子，其乐难具论。君不见晓来雨过东家村，丛丛豆荚生篱根。阿翁提篮跣双足，采摘采摘呼诸孙。归来笑指老瓦盆，酒波犹带新糟浑。田家酒具如洼尊，一椀入口春无痕。两椀三椀鲸涛奔，四椀五椀和江吞。须臾饮至百十椀，眼花耳热低乾坤。忆昨豺虎如云屯，旌旗满目烟尘昏。杀人如麻血成海，十室九家无一存。大臣自合死社稷，况叨厚禄承君恩。近闻省府日筵宴，椎牛宰马齐昆崙。吾徒布衣在草野，忧心恻恻怀至尊。呜呼萧艾满城邑，馨香不数兰与荪。呼童煮豆复进酒，呼儿为我关柴门。
煮豆酌白酒歌戊戌前作
作者：李昱
朝代：明
体裁：古风

煮豆酌白酒，豆肥酒气温。相对二三子，其乐难具论。君不见晓来雨过东家村，丛丛豆荚生篱根。阿翁提篮跣双足，采摘采摘呼诸孙。归来笑指老瓦盆，酒波犹带新糟浑。田家酒具如洼尊，一碗入口春无痕。两碗三碗鲸涛奔，四碗五碗和江吞。须臾饮至百十碗，眼花耳热低乾坤。忆昨豺虎如云屯，旌旗满目烟尘昏。杀人如麻血成海，十室九家无一存。大臣自合死社稷，况叨厚禄承君恩。近闻省府日筵宴，椎牛宰马齐昆崙。吾徒布衣在草野，忧心恻恻怀至尊。呜呼萧艾满城邑，馨香不数兰与荪。呼童煮豆复进酒，呼儿为我关柴门。
牡丹
作者：李昱
朝代：明
体裁：七言律诗

红紫春来总浪誇，风流须让牡丹花。盈盈仙掌盛朝露，冉冉酡颜映晚霞。此物宜栽天子苑，为谁来自野人家。客中相对俱寥落，且与殷勤举玉洼。
牵牛织女
作者：李昱
朝代：明
体裁：五言排律

佳期逢七夕，星驾不须邀。河鼓临牛渚，天孙度鹊桥。气随凉雨集，心与彩云飘。今古千年恨，东西一水遥。服箱辉列宿，鸣杼飒清飙。契合终离别，欢娱竟寂寥。何如未嫁女，独自守寒宵。
牵黄熊回山
作者：李昱
朝代：明
体裁：七言绝句

野性由来不入群，历阶穿窦恣纷纷。主人自有茅庐在，好去山中吠白云。
狄仁杰谏复庐陵王图
作者：李昱
朝代：明
体裁：古风

金戈玉戚平四方，英雄只数唐文皇。惜哉龙飞起晋阳，婚风相继流馀殃。牝鸡之晨及其常，天枢崇崇势莫当。瞾也居然垂衮裳，竟以褒妲谈虞唐。鸾台凤阁遥相望，合置杞梓罗圭璋。翩然木鹤来求凰，吹笙子晋俨在傍。云窗雾阁事渺茫，妖狐遂阚东宫墙。呜呼仙李根摧伤，存者仅有庐陵王。狄公正笏持朝纲，直辞凛凛生秋霜。神尧大器安可攘，储君不复我涕滂。没身事付桓与张，虞渊日落回重光。瑶图三百汉共昌，至今青史传芬芳。
独客
作者：李昱
朝代：明
体裁：五言律诗

竹里残僧寺，松边独客楼。溪声常认雨，山气只疑秋。地僻从交绝，身閒与道谋。如何苏季子，尘满黑貂裘。
王子约双钩竹歌
作者：李昱
朝代：明

王君金华人，画竹誇当代。此竹乃是钩勒之所为，坐上千人万人爱。令祖蓝田王右丞，盛唐诗格称其能。将诗变竹寄馀趣，传与衣冠不乏千载之云礽。王君为人清拔俗，兴来踏遍筼筜谷。笼籦桃枝纷入眼，？？笆篻常经目。往来曾见吴门道士张溪云，归晚轩中事幽独。有时不作山水图，戏拈银毫书此竹。王君笔法乃过之，翠筱双钩出林麓。耳根但觉风泠泠，比似张生但神速。王君写竹能写形，真成标格非冥冥。翛然独立太素始，脱略粉墨辞丹青。或如金错刀，或如铁钩锁。或如折戟沉吴沙，或如碎璧逃秦火。或如银幡宝胜之飘飖，或若金节羽衣之婀娜。或如沧江风曳之水衣，或如黄河半解不解之冰澌。或如白凤尾，或如苍龙漦。钱刀剪碎波心月，丹汞炼就炉中雪。初疑荆轲图穷见匕首，又惊毛遂颖脱呈锥末。天机逞其妙，形状何骈阗。后生学子竞观看，但悟书法如针悬。唐时亦有萧协律，所至清风起萧瑟。眼昏手颤艺转工，一十五叶称绝笔。宋时亦有文湖州，画竹人推第一流。能令万箨起崖谷，出墙之梢为最优。东坡作竹短而积，别试瑰奇在林僻。玉堂多暇图一枝，复有小坡能画石。前元作者李仲宾，琅玕卓立无纤尘。蓟丘家世不易得，父子相传俱绝伦。吴兴学士赵公子，飞白之石谁能比。水晶宫中春日长，移得蓝枝落窗几。后来又有柯丹丘，大叶长梢动冕旒。天颜有喜频赐予，晚节衰飒江湖秋。诸公画竹工画影，隔帘彷佛潇湘景。风景虚无终渺茫，野迥漠漠烟光暝。钩勒写形才逼真，宛如高阁图麒麟。褒公鄂公毛发动，俨然生面开功臣。我欲题诗寄淇澳，瞻彼涟漪散晴绿。底为猗猗兴不忘，有斐君子劳心曲。我欲鼓枻游潇湘，碧云万顷浮天光。美人娟娟隔秋水，欲来不来空断肠。我欲从猎誇云梦，万骑纷纭翠蕤送。胸中八九吞不辞，文章要比相如重。我欲富如千户侯，家居渭川之上游。玉版邻人许同吃，始知熊掌非珍羞。我欲乘风发长啸，扁舟直过湘妃庙。中流鼓瑟声铿锵，和取湖南竹枝调。何如曩昔行李游京都，故人为我共作翠竹红梅图。原父写梅君画竹，价重已压青珊瑚。挂在成均之左庑，交游轩冕观如堵。须叟尽作王子猷，六月清风生肺腑。天上归来十二年，柴扉草阁荒山田。浮花浪蕊纷过眼，此君风节还依然。王君王君听我语，我歌长歌君起舞。郫筒酤酒满眼酤，与君歌尽幽篁谱。或栽长竿横斗高，下拂东海之波涛。巨丝一钩连六鳌，任公见之颜色劳。或招葳蕤凤凰宿，阴阳各应雌雄六。伶伦制律工有馀，一声吹裂昆崙玉。或作仙人手中杖，此日携来葛陂上。见水犹能化作龙，铮然飞入桃花浪。或充奉使手中节，节旄落尽竿难折。卧起操持十九年，谁谓虚心却如铁。乡来陈者皆此君，与人一生成异勋。杀青汗简更殊绝，蝌蚪篆籀皆人文。此君由来材不器，用舍行藏随所至。愿得岁寒同此心，故托霜毫写君意。花溪水接双溪长，与君百里遥相望。不如坐君西郊之草堂，胸中一吐千亩强。歙坑旧砚椭而苍，鹅溪素练雪色光。风情老嫩任君写，无使古人专擅场，吁嗟无使古人专擅场。
王子约双钩竹歌
作者：李昱
朝代：明
体裁：古风

王君金华人，画竹誇当代。此竹乃是钩勒之所为，坐上千人万人爱。令祖蓝田王右丞，盛唐诗格称其能。将诗变竹寄馀趣，传与衣冠不乏千载之云礽。王君为人清拔俗，兴来踏遍筼筜谷。笼籦桃枝纷入眼，��笆篻常经目。往来曾见吴门道士张溪云，归晚轩中事幽独。有时不作山水图，戏拈银毫书此竹。王君笔法乃过之，翠筱双钩出林麓。耳根但觉风泠泠，比似张生但神速。王君写竹能写形，真成标格非冥冥。翛然独立太素始，脱略粉墨辞丹青。或如金错刀，或如铁钩锁。或如折戟沉吴沙，或如碎璧逃秦火。或如银幡宝胜之飘飖，或若金节羽衣之婀娜。或如沧江风曳之水衣，或如黄河半解不解之冰澌。或如白凤尾，或如苍龙漦。钱刀剪碎波心月，丹汞炼就炉中雪。初疑荆轲图穷见匕首，又惊毛遂颖脱呈锥末。天机逞其妙，形状何骈阗。后生学子竞观看，但悟书法如针悬。唐时亦有萧协律，所至清风起萧瑟。眼昏手颤艺转工，一十五叶称绝笔。宋时亦有文湖州，画竹人推第一流。能令万箨起崖谷，出墙之梢为最优。东坡作竹短而积，别试瑰奇在林僻。玉堂多暇图一枝，复有小坡能画石。前元作者李仲宾，琅玕卓立无纤尘。蓟丘家世不易得，父子相传俱绝伦。吴兴学士赵公子，飞白之石谁能比。水晶宫中春日长，移得蓝枝落窗几。后来又有柯丹丘，大叶长梢动冕旒。天颜有喜频赐予，晚节衰飒江湖秋。诸公画竹工画影，隔帘彷佛潇湘景。风景虚无终渺茫，野迥漠漠烟光暝。钩勒写形才逼真，宛如高阁图麒麟。褒公鄂公毛发动，俨然生面开功臣。我欲题诗寄淇澳，瞻彼涟漪散晴绿。底为猗猗兴不忘，有斐君子劳心曲。我欲鼓枻游潇湘，碧云万顷浮天光。美人娟娟隔秋水，欲来不来空断肠。我欲从猎誇云梦，万骑纷纭翠蕤送。胸中八九吞不辞，文章要比相如重。我欲富如千户侯，家居渭川之上游。玉版邻人许同吃，始知熊掌非珍羞。我欲乘风发长啸，扁舟直过湘妃庙。中流鼓瑟声铿锵，和取湖南竹枝调。何如曩昔行李游京都，故人为我共作翠竹红梅图。原父写梅君画竹，价重已压青珊瑚。挂在成均之左庑，交游轩冕观如堵。须臾尽作王子猷，六月清风生肺腑。天上归来十二年，柴扉草阁荒山田。浮花浪蕊纷过眼，此君风节还依然。王君王君听我语，我歌长歌君起舞。郫筒酤酒满眼酤，与君歌尽幽篁谱。或栽长竿横斗高，下拂东海之波涛。巨丝一钩连六鳌，任公见之颜色劳。或招葳蕤凤凰宿，阴阳各应雌雄六。伶伦制律工有馀，一声吹裂昆崙玉。或作仙人手中杖，此日携来葛陂上。见水犹能化作龙，铮然飞入桃花浪。或充奉使手中节，节旄落尽竿难折。卧起操持十九年，谁谓虚心却如铁。乡来陈者皆此君，与人一生成异勋。杀青汗简更殊绝，蝌蚪篆籀皆人文。此君由来材不器，用舍行藏随所至。愿得岁寒同此心，故托霜毫写君意。花溪水接双溪长，与君百里遥相望。不如坐君西郊之草堂，胸中一吐千亩强。歙坑旧砚椭而苍，鹅溪素练雪色光。风情老嫩任君写，无使古人专擅场，吁嗟无使古人专擅场。
王昭君歌
作者：李昱
朝代：明
体裁：古风

明妃汉家人，自小生金屋。金屋花连春昼长，东风养得颜如玉。一身愿作阳台云，琥珀枕边常梦君。谁知閒门跬步地，年年草色生罗裙。边城昨夜悲笳起，单于求亲汉天子。黄金不买毛延寿，翻作无盐画图里。画图妾貌两不同，玉鞭催上浮云骢。画官喜舞天子惜，臂上犹存红守宫。愁云茫茫天万里，白草离离塞烟紫。回首长安何处家，琵琶声中泪如水。单于发黄双眼青，嗢咿遣译通丁宁。毡庐寒月射秋梦，安得风吹归汉庭。妾身不惜安边计，妇人岂足扬兵气。单于那知甥舅恩，貔貅百万能无愧。明妃冢前青草肥，宫衣化作彩云飞。生无羽翼度关塞，死后魂随秋雁归。
玩月一首寄国学诸友
作者：李昱
朝代：明
体裁：七言律诗

吟边远客逾千里，病里中秋又两年。人在西风早白发，月从东海上青天。金波不尽方流泽，玉镜何因独欠圆。安得清光照衰晚，布衣容易到林泉。
瑞雪歌
作者：李昱
朝代：明
体裁：古风

花溪地偏多酷热，十载已来无此雪。遂令禾稼成焦枯，复有蟊虫食根节。李侯坐鼓春风琴，雪花献瑞随人心。玄冥剪水成六出，翻江倒海驱群阴。远山近山银壁立，大树小树瑶云集。平地俄惊一尺馀，薄暮纷纷飞转急。空山彻夜狐狸号，狡兔三窟安能逃。乾坤肃杀回正气，蚤觉眼界明秋毫。田夫农父愁颜破，典衣沽酒更相贺。来岁还书大有年，鼓腹嬉游免饥饿。当年田里无咨嗟，汉二千石何须誇。县庭岂用事鞭朴，租赋容易供王家。泰和乃由天子圣，玉烛精调顺时令。百司效职宜愈勤，从今屡见休祥应。
瓶中牡丹
作者：李昱
朝代：明
体裁：七言绝句

古铜瓶中红牡丹，宛如仙女醉乘鸾。娇姿不贮黄金屋，却向茅檐造次看。
田头
作者：李昱
朝代：明
体裁：五言律诗

莫怪田头望，幽怀未易论。诗题随处处，农务自村村。鹭点青山破，牛耕白水翻。出门无半里，归路任黄昏。